cyanic-selkie/wikianc huggingface dataset:
นินจา
นินจา (忍者 นินจะ หรือ 忍び ชิโนะบิ ความหมาย: "ผู้คงทน") ได้ชื่อว่าเป็นกลุ่มสายลับ ในช่วงสมัยเปลี่ยนการปกครองของประเทศญี่ปุ่น โดยขณะเดียวกันนินจาได้ถูกเปรียบเทียบกับซะมุไร ซึ่งซะมุไรเปรียบเหมือนนักสู้ที่ต่อสู้เบื้องหน้า ขณะที่นินจาเป็นนักสู้ที่ต่อสู้เบื้องหลัง นอกจากนี้มีการกล่าวกันว่ากลุ่มคนบางคนเป็นทั้งนินจาและซะมุไรพร้อมกัน ในปัจจุบันไม่มีร่องรอยของบุคคลที่เป็นนินจาหลงเหลือ เหลือเพียงแต่ซะมุไร สำหรับนินจาหญิงจะเรียกว่า คุโนะอิจิ
ที่มาของคำว่านินจา
คำว่านินจาเชื่อว่ามีการใช้มาประมาณ 800 ปีก่อน ซึ่งหมายถึงบุคคลที่อยู่ในภูเขาและฝึกฝนนินจุตสุ (วิชาต่อสู้เกี่ยวกับการขโมยและการล่องหน) ซึ่งมาจากประโยคที่ว่า ชิโนบิโนะโมโนะ โดยเขียนในคันจิว่า 忍者 โดยตัวอักษรแรก 忍 (นิน) หมายถึง "คงทน" โดยในภายหลังคำนี้ได้มีความหมายเพิ่มเติมหมายถึง "การซ่อนตัว" และ "การขโมย" โดยตัวอักษรที่สอง 者 (จา) หมายถึง "บุคคล" นอกจากนี้ได้มีภาษาจีนได้กล่าวถึงนินจาว่า 林鬼 (หลินกุ่ย) ซึ่งหมายถึง ปีศาจในป่า
ประวัติของนินจา
เนื่องจากตามลักษณะของนินจาที่ได้ชื่อว่านินจาไม่เคยทิ้งร่องรอยอะไรไว้รวมถึงไม่กล่าวคุยโวเกี่ยวกับผลงานของตัวเอง ซึ่งทำให้ผลงานหรือชีวประวัติของนินจาถูกเก็บไว้เป็นความลับ ซึ่งเป็นการยากที่จะหาข้อเท็จจริงเกี่ยวกับนินจา ในตำนานหนึ่งได้มีการกล่าวถึงมินะโมะโตะ โนะ โยะชิสึเนะ ว่าได้มีเทนงูมาสอนวิชาให้มินะโมะโตะ โนะ โยะชิสึเนะเพื่อฝึกฝนเป็นนินจา โดยในประวัติศาสตร์ได้มีกล่าวไว้ว่ามีพระภิกษุชาวจีนรูปหนึ่งมาสอนเกี่ยวกับตำราพิชัยสงครามให้แก่มินะโมะโตะ โนะ โยะชิสึเนะ
โทะงะคุเระ ริวได้กล่าวถึงนินจาในช่วงปลายยุคเฮอัง ไว้ว่านินจา ได้แบ่งออก เป็น 2 ฝ่ายหลัก คือ อิงะ และโคงะ ได้ร่วมต่อสู้กัน ซึ่งในนิยายหรือการ์ตูนจะกล่าวถึงการต่อสู้ระหว่างสองฝ่ายนี้
ในยุคคะมะกุระ ได้มีประวัติศาสตร์กล่าวไว้ถึง คุซุโนะกิ มะซะชิเงะ ได้ใช้เทคนิคในการรบซึ่งมีลักษณะใกล้เคียงกับวิชานินจา ต่อมาในช่วง ยุคเซ็งโงะกุ (หรือที่รู้จักกันว่าเป็นยุคสงคราม) ไดเมียวที่มีชื่อเสียงทุกคนมีนินจาอยู่ภายใต้การปกครองสำหรับการเป็นสายลับลอบสืบข้อมูลของฝ่ายตรงข้าม ในยุคสงครามการรู้ข้อมูลและแผนการของฝ่ายข้าศึก จะทำให้มีชัยชนะเหนือกว่า ไดเมียวบางคนได้ถูกกล่าวว่าเป็นนินจาเอง ซะนะดะ ยุคิมุระ หัวหน้ากลุ่มซะนะดะ ได้ชื่อว่าเป็นกลุ่มนินจา หลังจากที่ซะนะดะ ยุคิมุระนำกลุ่มทหารเพียง 3,000 คนปกป้องปราสาท สู้กับกองทัพ 50,000 คนของโทะกุงะวะ ฮิเดะตะดะ
ในยุคเดียวกัน โทะกุงะวะ อิเอะยะซุ ได้มีการใช้นินจา จนท้ายที่สุดได้ชนะสงครามและตั้งตัวเป็นโชกุนของประเทศญี่ปุ่น มีการกล่าวถึงผลงานกลุ่มนินจา นำโดยฮัตโตริ ฮันโซ หัวหน้ากลุ่มนินจาฝ่ายอิงะ เป็นผู้นำทางให้อิเอยาสุหลบหนีออกมาในช่องเขานาระภายหลังจากที่ลอบโจมตีทัพของ โอะดะ โนะบุนะงะ สงครามครั้งสุดท้ายที่มีการกล่าวถึงนินจา ในช่วงยุคของโชกุนโทะกุงะวะ คือสงครามกลางเมืองที่ชิมาบาระ ของกลุ่มชาวนาที่โกรธแค้นฝ่ายรัฐบาลที่เรียกเก็บภาษีแพง เมื่อสิ้นสุดสงครามนินจาเริ่มหมดหน้าที่ โดยนินจาบางคนได้มาเป็นโอะนิวะบังชู กลุ่มรักษาความปลอดภัยของปราสาทเอะโดะ ทำหน้าที่ปกป้องผู้ร้ายและขณะเดียวกันก็แอบสืบข้อมูลของไดเมียวคนอื่น นินจาคนอื่นจะเก็บตัวปลอมปนกับชาวนาโดยยังคงฝึกฝนตัวเองอยู่ตลอดเวลาเพื่อพร้อมที่จะได้ใช้วิชานินจาที่อาจจะมีสงครามเกิดขึ้น ในช่วงยุค 200 ปีหลังจากของตระกูลโทะกุงะวะ ไม่มีเหตุการณ์รุนแรงใดเกิดขึ้น ทำให้ไม่มีการสืบต่อวิชานินจา โดยมีการสืบต่อผ่านทางปากต่อปากและคนสนิทเท่านั้น
ในยุคเอโดะ นินจาได้เป็นที่นิยมในหนังสือและการแสดง วิชานินจาต่าง ๆ รวมทั้ง การล่องหน การกระโดดสูง การท่องมนต์นินจา และการเรียกกบยักษ์มาช่วยต่อสู้ ถูกสร้างขึ้นในยุคนี้สำหรับใช้ประกอบในการแสดง เพื่อความบันเทิง
คาถาของนินจา
มีหลายคนบอกว่านินจาสามารถหายตัวได้ภายในพริบตา มีคาถาอาคม เวทมนตร์ อยู่มากมาย แต่แท้ที่จริงแล้วนินจาก็เป็นมนุษย์ทั่วไป สิ่งที่พวกเขาทำได้เกิดจากการฝึกฝนล้วน ๆ ไม่เกี่ยวข้องกับความพิเศษใด ๆ ทั้งสิ้น เช่น การล่องหนหายตัว นินจาก็ใช้วิธีส่วนตัวในการตบตาคนอื่นให้ดูเหมือนว่าพวกเขาสามารถหายตัวได้ก็เท่านั้น ซึ่งนั่นก็หมายความว่าพวกคาถาทั้งหลายก็เป็นเพียงเรื่องที่แต่งเติมเพิ่มสีสันเข้าไปให้นินจาสมัยใหม่ที่เน้นเรื่องราวของการโชว์และความบันเทิงนั้นดูมีความน่าสนใจขึ้น
อาวุธของนินจา
นินจามีอาวุธที่พวกเขาพกติดตัวไว้ใช้ในยามจำเป็นและอาวุธแต่ละอย่างของนินจานั้นค่อนข้างมีขนาดที่พกพาสะดวกและง่ายต่อการใช้
ดาบ
ดาบเปรียบเสมือนมือขวาของนินจา สั้น เล็ก เรียว บาง แต่คม ซึ่งจะเน้นการใช้แทงในระยะประชิด (ดาบนินจาซึ่งเล็กกว่าคะตะนะของซะมุไร แต่ใหญ่กว่าวะกิซะชิ)
ดาวกระจาย
ดาวกระจาย ซึ่งนินจาส่วนใหญ่พกมา ซึ่งจุดประสงค์หลักจริง ๆ ไม่ได้อยู่ที่การฆ่า แต่กลับเป็นการสกัดการเคลื่อนไหวของฝ่ายตรงข้ามมากกว่า บางทีก็อาจมีการเคลือบยาพิษอีกด้วย
คุนะอิ
คุนะอิมีไว้ขุดหลุมหรือขว้างใส่ศัตรูเหมือนดาวกระจาย
สนับมือ
สนับมือ เป็นอาวุธที่ต้องสวมเข้าที่มือ เพื่อปัดดาบของศัตรูหรือชกศัตรู
กับดักโลหะ
กับดักโลหะเป็นอาวุธที่ต้องโยนลงพื้นเวลาหนีศัตรู กับดักนี้จะปักติดกับเท้าของศัตรู
ตะขอยืดหยุ่น
ตะขอยืดหยุ่นสามารถพับเก็บได้ ใช้เป็นเครื่องมือเมื่อปีนกำแพง
ความแตกต่างของนินจากับซามูไร
นินจากับซามูไรนั้นก็คือทหารของโชกุนเฉกเช่นเดียวกัน แต่จะแตกต่างกันอย่างชัดเจนตรงที่ซามูไรนั้นเปรียบเสมือนทัพหน้าที่คอยออกสู้รบปรบมือกับฝ่ายตรงข้ามอย่างโจ่งแจ้ง แต่กับนินจาแล้ว พวกเขาคือหน่วยที่มีหน้าที่เสาะหาข้อมูลลับของฝ่ายตรงข้ามโดยตรง พวกเขาจะทำงานกันอย่างลับ ๆ ไม่เปิดเผย ชอบทำงานกับความมืดเป็นอย่างยิ่ง และแยกส่วนออกจากซามูไรอย่างชัดเจน
ในปัจจุบัน
มีหลายคนยังคงบอกว่า นินจายังคงมีตัวตนอยู่ โดยทำงานหน่วยข่าวกรองของประเทศญี่ปุ่น แต่เท็จจริงประการใดยังไม่มีใครรู้แน่ชัด ส่วนสำนักนินจาหรือหมู่บ้านนินจาอิงะก็กลายไปเป็นสถานที่ท่องเที่ยวไปแล้ว แต่ถ้าหากพูดถึงวิชานินจิตสึที่เป็นวิชาดั้งเดิมของนินจาก็ยังมีอยู่ โดย “สำนักบูจินกัน” ที่ประเทศญี่ปุ่นยังมีการสืบทอดและเปิดสอนกับบุคคลทั่วไปที่สนใจศาสตร์แห่งนินจาอย่างแท้จริง โดยคุณมาซากิ ฮัตสึมิ เป็นผู้สืบทอดรุ่นที่ 34 มากไปกว่านั้นผู้ฝึกสอนของสำนักนี้ก็เป็นผู้สอนให้กับกองทหารและตำรวจทั่วโลก (นาวิกโยธินสหรัฐอเมริกาก็มีหลักสูตรการเรียนบางส่วนที่ได้รับจากสำนักบูจินกันด้วย) ซึ่งส่วนในประเทศไทยก็มีโรงฝึกบูจินกันที่เปิดสอนศิลปะการต่อสู้ของญี่ปุ่นแบบจริงจังกันอยู่
บอบรอฟนีกี
บอบรอฟนีกี (Bobrowniki, ; Beberen) เป็นหมู่บ้านในเทศมณฑลลิปนอ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากลิปนอไปทางตะวันตกเฉียงใต้ประมาณ 17 km และห่างจากทอรูนไปทางตะวันออกเฉียงใต้ประมาณ 37 km ในสมัยกลาง หมู่บ้านนี้เคยเป็นส่วนหนึ่งของดินแดนดอบชึญ หมู่บ้านนี้มีประชากร 980 คน
สจวร์ต เอ อารอนสัน
สจวร์ต เอ อารอนสัน (Stuart A. Aaronson) เป็นทั้งผู้เขียน และนักชีววิทยาโรคมะเร็งชาวอเมริกัน ที่ได้รับการยอมรับในระดับสากล เขาเป็นผู้ประพันธ์ผลงานสิ่งพิมพ์กว่า 500 ชุด และถือครองสิทธิบัตรกว่า 50 รายการ รวมถึงดำรงตำแหน่งศาสตราจารย์ด้านโรคเนื้องอกเจน บี และแจ็ค อาร์ อารอน และเป็นประธานวิทยาโรคมะเร็ง ที่โรงพยาบาลเมานต์ซีนาย ในนครนิวยอร์กจนถึงเดือนมีนาคม ค.ศ. 2013 เมื่อเขาดำรงตำแหน่งผู้ก่อตั้งแผนกวิทยาโรคมะเร็ง ส่วนประธานวิทยาโรคมะเร็งคนปัจจุบัน คือ รามอน อี พาร์สันส์
การวิจัย
การวิจัยในช่วงแรกของอารอนสันเป็นที่ยอมรับในความรอบรู้ถึงอำนาจการเปลี่ยนแปลง การเกิดธรรมชาติบกพร่องซ้ำของไวรัสมะเร็งซาร์โคมาในสัตว์เลี้ยงลูกด้วยนม และการโคลนโมเลกุลในยีนก่อมะเร็ง การค้นคว้าของเขาต่อยีนก่อมะเร็งวี-ซิส เป็นที่ยอมรับในการทำงานตามปกติก่อนของยีนก่อมะเร็ง และบทบาทในการส่งสัญญาณปัจจัยการเจริญเติบโต การค้นพบเอิร์บบีสองของเขาในฐานะที่เกี่ยวข้องกับการขยายของยีนวี-เอิร์บบีในมะเร็งเต้านมของมนุษย์ และการสาธิตการเปลี่ยนคุณสมบัติของการปูทางสำหรับการบำบัดแบบกำหนดเป้าหมาย โดยมุ่งเน้นผลดังกล่าว และการแยกตัวออกของเคจีเอฟ (เอฟจีเอฟ7) ที่ประสบความสำเร็จของเขา, ปัจจัยการเจริญเติบโตที่อยู่ในระยะของการสมานแผล, ผู้นำสู่การทดลองทางคลินิกระยะที่ 3 ที่ประสบความสำเร็จของแอมเจน และการอนุมัติจากองค์การอาหารและยาของเคจีเอฟสำหรับการรักษาแผลของภาวะเยื่อบุช่องปากอักเสบ  การวิจัยในปัจจุบันรวมถึงการเข้ามาสอบสวนกลไกโดยที่ยีนต้านมะเร็งทำให้เกิดการจับกุมการเจริญเติบโต/ชราภาพอย่างถาวร, เส้นทางการส่งสัญญาณที่เกี่ยวข้อง และการตรวจสอบของโอโตคริน รวมถึงพาราครินที่เป็นปัจจัยการเจริญเติบโตของพีดีจีเอฟ, เคจีเอฟ, เอชจีเอฟ และลิแกนด์ดับบลิวเอ็นที
สิ่งพิมพ์
รายชื่อบางส่วน:
จอห์นนี ไวส์มึลเลอร์
จอห์นนี ไวส์มึลเลอร์ (Johnny Weissmuller; 2 มิถุนายน ค.ศ. 1904 – 20 มกราคม ค.ศ. 1984) เป็นนักว่ายน้ำ นักแสดงชาวเยอรมัน-อเมริกัน ที่เกิดในออสเตรีย-ฮังการี ไวส์มึลเลอร์ถือเป็น 1 ในนักว่ายน้ำที่ดีที่สุดในโลกในคริสต์ทศวรรษ 1920 เขาได้รับเหรียญทองกีฬาโอลิมปิก 5 เหรียญ เหรียญทองแดง 1 เหรียญ เขาชนะการแข่งขันยูเอสเนชันนอลแชมเปียนชิป 52 ครั้ง และทำสถิติโลก 67 ครั้ง หลังจากอาชีพนักว่ายน้ำ เขาแสดงในภาพยนตร์ ถือเป็นนักแสดงคนที่ 6 ที่รับบทเป็นทาร์ซานในภาพยนตร์ จากบทบาทนี้ เขาแสดงในภาพยนตร์ 12 เรื่อง จากบททาร์ซานที่มีนักแสดงรับบทกันหลายคน แต่ไวส์มึลเลอร์ถือเป็นคนที่เป็นที่รู้จักมากที่สุดในบทนี้ กับเสียงหอนของทาร์ซานที่ยังมีใช้ในภาพยนตร์ปัจจุบัน
ไมโครซอฟท์ เซอร์เฟซ
ไมโครซอฟท์ เซอร์เฟซ (Microsoft Surface) เป็นชื่อของชุดอุปกรณ์คอมพิวเตอร์แท็บเลต พีซี และคอมพิวเตอร์ไวท์บอร์ท ออกแบบและวางขายโดยบริษัทไมโครซอฟท์ โดยมี เซอร์เฟซ แท็บเล็ต, เซอร์เฟซ ฮับ , เซอร์เฟซ บุ๊ค , เซอร์เฟซ สตูดิโอ และ เซอร์เฟซ แล็ปท็อป รวมไปถึงอุปกรณ์เสริม เช่น เซอร์เฟซ ไดออล , เซอร์เฟซ เพ็น , เซอร์เฟซ คีย์บอร์ด , เซอร์เฟซ เมาส์ อีกด้วย
จอห์นนี ไวส์มึลเลอร์
อ้างอิง
1904 1984
ไมโครซอฟท์ เซอร์เฟซ
รุ่นที่ 1
โดยเซอร์เฟซในรุ่นที่ 1 นั้น จะมีวางจำหน่ายสองรุ่นคือ เซอร์เฟซ สำหรับราคาถูก และ เซอร์เฟซโปร เหมาะสำหรับการทำงานแบบเต็มรูปแบบ โดยตัวเครื่องทั้งคู่ทำงานด้วยระบบปฏิบัติการวินโดวส์ ซึ่งเซอร์เฟซโปรนั้น ใช้ซีพียูของอินเทล และเซอร์เฟซใช้ซีพียูของ nVidia Tegra โดยทั้งคู่ มีขนาดหน้าจอเท่ากัน ที่ 10.6 นิ้ว ในรูปแบบจอกว้างไวด์สกรีน HD 16:9
ผลิตภัณฑ์นี้เปิดตัวโดยซีอีโอของทางไมโครซอฟท์ สตีฟ บอลล์เมอร์ เมื่อวันที่ 18 มิถุนายน 2555 ที่เมืองลอสแอนเจลิส
รุ่นที่ 2
โดยเซอร์เฟซรุ่นที่ 2 นั้น การจำหน่าย ยังคงเหมือนเดิมแต่ได้มีการอัพเกรดทั้งซีพียู หน้าจอ ขาตั้งที่สามารถปรับได้แบบ 20 องศา และ 40 องศา และความบางของตัวเครื่องที่บางลงกว่าเดิม
โดยในประเทศไทยนั้น ไม่มีการวางจำหน่าย เซอร์เฟซโปร 2
รุ่นที่ 3
โดยเซอร์เฟซรุ่นที่ 3 นั้น ได้ต่อยอดมาจากในรุ่นที่ 2 ได้มีการอัพเกรดในรูปแบบเดียวกันกับรุ่นที่ 2 เช่น ขยายหน้าจอให้ใหญ่ขึ้นเป็น 12 นิ้ว และเปลี่ยนสัดส่วนเป็น 3:2 (ยกเว้น เซอร์เฟซ 3 ที่เปลี่ยนสัดส่วนเป็น 3:2 เท่านั้น), ขาตั้งสามารถปรับได้หลาย ๆ องศา (ยกเว้น เซอร์เฟซ 3 ปรับได้แค่ 3 ระดับ) เป็นต้น สิ่งสำคัญในรุ่นที่ 3 คือ รุ่นปกติ จะเปลี่ยนซีพียูจาก Nvidia Tegra เป็น อินเทล อะตอม แทน เนื่องจากรุ่นที่แล้วที่ใช้ซีพียูของ Nvidia Tegra นั้น ไม่สามารถรันแบบแอพ Win32 ได้ (รันได้แค่ Windows RT)
โดยเซอร์เฟซรุ่นที่ 3 นั้น รุ่นโปรออกมาในเดือน มิถุนายน ปี 2014 และรุ่นปกติออกมาในเดือน มีนาคม ปี 2015
รุ่นที่ 4
เซอร์เฟซรุ่นที่ 4 นั้น ออกมาในรุ่นโปรเท่านั้น ไม่มีรุ่นปกติ โดยได้ปรับปรุงต่างๆ เช่น รองรับ Windows Hello (ใช้กล้องหน้า หรือสแกนนิ้วที่คีย์บอร์ด), ซีพียูเร็วขึ้น ใช้หน่วยความจำแบบ SSD PCI Express แทน mSATA SSD ในรุ่นเก่า , กินไฟน้อยลงมาก เป็นต้น
โดยเซอร์เฟซโปรรุ่นที่ 4 นั้น ออกมาในเดือนตุลาคม ปี 2015
รุ่นปี 2017 (รุ่นที่ 5)
เซอร์เฟซรุ่นปี 2017 หรือที่เรียกสั้นๆว่า รุ่นที่ 5 ได้เปิดตัวเมื่อวันที่ 24 พฤษภาคม 2017 โดยดีไซต์ยังคงเหมือนรุ่นที่ 4 แต่จะมีน้ำหนักเบาลงเล็กน้อย บนคีย์บอร์ดใช้ดีไชต์แบบเหมือนกับ Surface Laptop พร้อมทั้งนี้ ได้มีการอัพเกรดชิพซีพียูใหม่ทั้งหมดเป็น Intel Core m3, Intel Core i5 และ Intel Core i7 เจนเนอร์เรชั่นที่ 7 โดยที่แรม ฮาร์ดดิสก์ และหน้าจอคงเดิม พร้อมรองรับ LTE Advance ในตัวแท็บเล็ตด้วย ซึ่งเป็นรุ่นแรกในไลน์เซอร์เฟซ โปร และทุกรุ่นนั้น มีการปรับปรุงระบายความร้อนแบบใหม่ โดยที่ไม่ต้องใช้พัดลมในการระบายความร้อน (ยกเว้นรุ่น i7 ที่ต้องใช้พัดลม) ปรับปรุง Kickstand ให้สามารถกางได้ถึง 165 องศา และสามารถใช้แบตเตอรี่ได้ถึง 13.5 ชั่วโมงด้วย
เซอร์เฟซ บุ๊ค
เซอร์เฟซ บุ๊ค เป็นคอมพิวเตอร์โน้ตบุ๊กแบบ Convertible ที่สามารถถอดหน้าจอออกมาเป็นแท็บเล็ตได้แบบเดียวกับ Surface ปกติ มีความสามารถเหมือน Surface Pro และสามารถเสียบกลับเข้าฐาน เพื่อเรียกใช้ความสามารถของจีพียู พร้อมกับบานพับที่ออกแบบมาเป็นพิเศษ ออกมาพร้อมกับหน้าจอ 13.5 นิ้วและ 15 นิ้ว  ถือเป็นรุ่นที่บางที่สุดและเบาที่สุดในคอมพิวเตอร์โน๊ตบุ๊คทุกรุ่น ที่ติดตั้งบนซีพียู Intel Core i7 อีกด้วย
รุ่นที่ 1
จากนั้น ในเดือนตุลาคม ปี 2016 ได้มีการอัพเกรดซีพียูใหม่ในใลน์ Intel Core i7 โดยอัพเกรดจีพียูใหม่เป็น Nvidia Geforce GTX 965M ขนาด 2GB GDDR5 มีประสิทธิภาพแรงขึ้น 2 เท่า และอัพเกรดแบตเตอร์รี่ให้ใช้ได้นานยิ่งขึ้น ในภายใต้ชื่อว่า Surface Book With Performance Base หรือเรียกสั้น ๆ ว่า Surface Book i7
รุ่นที่ 2
ในวันที่ 17 ตุลาคม ปี 2017 ได้เปิดตัวเซอร์เฟซ บุ๊ครุ่นที่ 2 โดยมีการเพิ่มหน้าจอขนาด 15 นิ้วมาด้วย พร้อมทั้งนี้ ได้อัพเกรดใช้ซีพียู Intel Core i5 เจนเนอร์เรชั่นที่ 7 และ ซีพียู Intel Core i เจนเนอร์เรชั่นที่ 8, อัพเกรดจีพียูเป็น Nvidia Geforce GTX 10 ซีรีส์ ขนาดสูงสุด 6GB GDDR5 อยู่ที่ฐานคีย์บอร์ด (มีเฉพาะบางรุ่น) , เพิ่มพอร์ท USB 3.1 Type C และอัพเกรดแบตเตอร์รี่ให้ใช้ได้นานยิ่งขึ้นเป็น 17 ชั่วโมง
เซอร์เฟซ สตูดิโอ
ในเดือน ตุลาคม ปี 2016 ไมโครซอฟท์ ได้เปิดตัวคอมพิวเตอร์แบบ ออล-อิน-วัน ในภายใต้ชื่อ เซอร์เฟซ สตูดิโอ
เซอร์เฟซ สตูดิโอ เป็นคอมพิวเตอร์แบบ ออล-อิน-วัน สำหรับงานศิลปะโดยเฉพาะ โดยตัวหน้าจอมีขนาด 28 นิ้ว มีการปรับระดับได้อิสระ (มีล็อกที่สูงสุด 20 องศาสำหรับวาดภาพ) ความละเอียดภาพสูงถึง 13.5 ล้านพิกเซล (192 PPI) รองรับสีแบบ DCI-P3 และ Super RGB (sRGB) แรมสูงสุด 32GB พร้อมฮาร์ดดิสก์เริ่มต้นที่ 1TB ชิปกราฟิกเป็น NVIDIA GeForce GTX 900M Series มีพอร์ตหูฟัง, SD, mini DisplayPort, Ethernet และ USB 3.0 อีก 4 ช่อง
เซอร์เฟซ แล็ปท็อป
ในวันที่ 2 พฤษภาคม ปี 2017 ในงาน MicrosoftEDU 2017 นั้น ไมโครซอฟท์ ได้เปิดตัวคอมพิวเตอร์โน๊ตบุ๊คตัวแรกในภายใต้ชื่อ เซอร์เฟซ แล็ปท็อป
เซอร์เฟซ แล็ปท็อป (Surface Laptop) เป็นคอมพิวเตอร์โน๊ตบุ๊ค สำหรับนักเรียน คุณครูโดยเฉพาะ โดยมีขนาดหน้าจอ 13.5 นิ้ว ซีพียูเป็น Intel Core i เจนเนอร์เรชั่นที่ 7, ฮาร์ดดิสก์เป็น SSD PCI Express , ใช้ระบบปฏิบัติการ Windows 10 S , แบตเตอรี่ใช้ได้ 14.5 ชั่วโมง
เซอร์เฟซ แล็ปท็อป เปิดจำหน่ายวันที่ 16 มิถุนายน 2560 ในราคา 999 ดอลลาร์สหรัฐ
สไปซ์เกิลส์
สไปซ์เกิลส์ (Spice Girls) เป็นกลุ่มศิลปินหญิงจากอังกฤษ เริ่มก่อตั้งวงในปี ค.ศ. 1994 ในลอนดอน ประกอบไปด้วยสมาชิกทั้งหมด 5 คนได้แก่ เมล บี, เมลานี ซี, เอ็มมา บันตัน, วิกทอเรีย เบคแคม และ เจรี ฮัลลิเวลล์ หลังจากออกซิงเกิลแรก "Wannabe" ก็สร้างปรากฏการณ์ในวงการเพลงป็อปไปทั่วโลก ยอดขายมีมากกว่า 55 ล้านชุดทั่วโลก ถือว่าเป็นกลุ่มศิลปินหญิงที่ประสบความสำเร็จที่สุด สไปซ์เกิลส์ ได้ออกอัลบั้มทั้งหมด 3 สตูดิโออัลบั้ม กับ 10 ซิงเกิล ซึ่งมีซิงเกิลที่ขึ้นอันดับ 1 ในสหราชอาณาจักรถึง 9 เพลง, ซิงเกิลที่ขึ้นอันดับ 1 ช่วงคริสต์มาสติดต่อกันสามปีซ้อนในสหราชอาณาจักร และซิงเกิลเพลง Wannabe ซึ่งเป็นซิงเกิลที่ขายดีที่สุดเท่าที่เคยมีมาของวงหญิงล้วน และมีภาพยนตร์เรื่อง Spiceworld ที่ทำรายได้ 75 ล้านดอลลาร์สหรัฐ พวกเธอยังได้รับรางวัลต่างๆหลายเวที รวมถึง บริท อวอร์ดส
ประวัติ
เดือนมีนาคม 1993 ได้มีการประกาศออดิชั่นโดยมีเด็กสาวร่วมร้อยคนเข้ามาสมัคร ผู้ที่ผ่านการออดิชั่นในรอบแรกมีอยู่ด้วยกัน 5 คนก็คือ ลีแอนน์ มอร์แกน (เข้ามาแทนโดยเมลานี ชิซัล์ม), มิเชลล์ สตีเฟนสัน (เข้ามาแทนโดยเอ็มมา บันตัน), เมลานี บราวน์, วิกทอเรีย อดัมส์ (เบคแคมในเวลาต่อมา) และเจรี ฮัลลิเวลล์ ที่ออดิชั่นอีกรอบจากการคัดเลือกเด็กสาวทั้ง 12 คนอีกครั้งซึ่งฮัลลิเวลล์ก็ผ่านการคัดเลือก หลังจากเริ่มวงได้ไม่นาน มอร์แกนก็ได้ขอถอนตัวจากวงและทำให้ทางค่ายได้ตัดสินใจเอา เมลานี ชิซัล์ม ซึ่งไม่ได้เข้าร่วมในการคัดเลือกครั้งสุดท้ายมาแทน โดยเริ่มแรกได้ตั้งเป็นวงหญิงล้วนที่ชื่อ "Touch" และได้เริ่มมีการบันทึกเสียง ต่อมาสตีเฟนสันได้ออกจากวง และเอ็มมา บันตันเข้ามาแทน พร้อมกับทั้งได้ทำการเปลี่ยนชื่อวงว่า "Spice" หลังจากที่เอ็มม่าได้ฝึกฝนจากสมาชิกที่เหลือ จากจุดนี้ถึงเดือน มีนาคม 1994 สมาชิกทั้ง 5 คนได้อยู่ด้วยกันในบ้านหลังเล็กๆในเมือง Maidenhead ที่พวกเขาทำงานในชุดเดโม่รวมถึงการฝึกซ้อมเต้น หลังจากประสบความสำเร็จในการแสดงโชว์ในเซสชั่นจากนักวิจารณ์เพลงและโปรดิวเซอร์ พวกเธอทั้ง 5 ตัดสินใจไล่ผู้จัดการออก และได้ติดต่อ Eliot Kennedy มาทำหน้าที่แทน
ตุลาคม 1994 ทางวงได้ถูกแนะนำให้กับโปรดิวเซอร์เพลงอย่าง Simon Fuller ก็ได้เซ็นสัญญากันกับเวอร์จินเรเคิดส์ในเดือนกันยายน 1995 พร้อมกับเปลี่ยนชื่อวงเป็น "Spice Girls" เพราะเนื่องจากชื่อ "Spice" มีศิลปินคนอื่นใช้ชื่อนี้ไปก่อนหน้านี้แล้ว และ สไปซ์ เกิลส์ก็ได้ทำการเขียนเพลงสำหรับอัลบั้มเปิดตัว
8 กรกฎาคม ค.ศ. 1996 สไปซ์ เกิร์ลส์ได้ออกซิงเกิลแรกในสหราชอาณาจักรเพลง "Wannabe" (กำกับมิวสิกวิดีโอโดย โจฮัน คามิทซ์ และถ่ายทำที่ Pancras Chambers ใน London) โดยเข้าชาร์ทในสัปดาห์แรกที่อันดับ 3 ก่อนที่จะขึ้นสู่อันดับ 1 เป็นเวลา 7 สัปดาห์ และเพลงนี้ก็ขึ้นอันดับ 1 ใน 31 ประเทศ ไม่เพียงสร้างสถิติซิงเกิลจากวงหญิงล้วนที่ขายดีที่สุด แต่ยังเป็นซิงเกิลเปิดตัวที่มียอดขายมากที่สุดตลอดการ สไปซ์เกิลส์ยังสามารถบุกตลาดอเมริกา โดยเข้าชาร์ทสัปดาห์แรกที่อันดับ 11 ซึ่ง ณ ตอนนั้นถือเป็นกลุ่มจากอังกฤษที่เข้าชาร์ทในสัปดาห์แรกได้สูงที่สุด ทำลายสถิติเพลง "I Want to Hold Your Hand" ของเดอะ บีทเทิลส์ที่เข้าชาร์ทอันดับ 12 และ Wannabe ก็สามารถขึ้นอันดับ 1 ในอเมริกาในเวลาต่อมาเป็นเวลา 4 สัปดาห์
ซิงเกิลต่อมา "Say You'll Be There" ในเดือนตุลาคม และ"2 Become 1" ในเดือนธันวาคม ก็ตอกย้ำชื่อเสียงของวงด้วยการขึ้นอันดับ 1 ทั่วโลก 53 ประเทศ ส่วนเพลงสุดท้ายจากอัลบั้ม 'Spice' เป็น double A-side ซิงเกิล "Mama"/"Who Do You Think You Are" ก็สามารถขึ้นอันดับ 1 ในอังกฤษเช่นกัน
พฤศจิกายน 1997 สไปซ์เกิลส์ ออกอัลบั้มที่ 2 "Spiceworld" กับซิงเกิลแรก "Spice Up Your Life" สร้างสถิติใหม่ด้วยการมียอดขายเร็วที่สุดใน 2 สัปดาห์แรกสามารถมียอดชิปป์ถึง 7 ล้านชุด ยอดขายในยุโรปรวมถึง แคนาดาและ อเมริกาขายได้ 10 ล้านชุด ซิงเกิลต่อมาคือ "Too Much", "Stop" และ "Viva Forever" เพลง "Stop" ซิงเกิลนี้หยุดที่อันดับ 2 เป็นเพลงแรก
มิถุนายน 1997 พวกเธอได้ถ่ายภาพยนตร์เรื่องแรกเรื่อง Spiceworld: The Movie ในภาพยนตร์เรื่องนี้รวมดาราดังอย่าง โรเจอร์ มัวร์ ,เอลตัน จอห์น,เจนนิเฟอร์ ซอนเดอร์ส,ริชาร์ด อี แกรนด์,ไมเคิล แบรรีมัวร์ และ มีท โลฟ และได้เข้าสู่โรงเดือนธันวาคม 1997 ด้วยรายได้ 30 ล้านดอลลาร์สหรัฐในตารางบ็อกซ์ออฟฟิส และ 70 ล้านเหรียญทั่วโลก
7 พฤศจิกายน 1997 พวกเธอได้ไล่ผู้จัดการออก คือ Simon Fuller ด้วยเหตุผลที่ว่ามีข้อบังคับและควบคุมพวกเธอจากเสรีภาพมากเกินไป ต้นปี 1998 พวกเธอเริ่มทัวร์รอบโลกทั้งในยุโรปและอเมริกาเหนือ
31 พฤษภาคม 1998 เจรี ฮัลลิเวลล์ประกาศที่จะแยกออกจากวง ด้วยเหตุผลที่เธอบอกว่าเธอดูแตกต่างจากพวกเธอ ถือเป็นข่าวช็อคสำหรับแฟนเพลง เพลง "Viva Forever" ซิงเกิลสุดท้ายจากอัลบั้ม Spiceworld ซึ่งวิดีโอเพลงนี้ได้ทำก่อนการออกไปของเจรี แต่อย่างไรก็ดีเพลงนี้ก็ไม่ได้ตัดเสียงเจรี และภาพเจรีในแอนิเมชันมิวสิกวิดีโอชิ้นนี้ ขณะที่พวกเธอทัวร์อยู่ในอเมริกา สไปซ์เกิลส์ได้บันทึกเสียงเพลงใหม่ "Goodbye" สำหรับคริสต์มาสปี 1998 เพลงนี้ไม่ได้กล่าวถึงการจากไปหรืออุทิศให้เจรีแต่อย่างไร เพลงนี้ขึ้นอันดับ 1 ในช่วงคริสต์มาสในอังกฤษเป็นปีที่ 3 ของวงสไปซ์เกิลส์ ในแคนาดาเพลงนี้ขึ้นอันดับ 1 นาน 16 สัปดาห์
พฤศจิกายน 2000 สไปซ์เกิลส์ ได้ออกอัลบั้มสุดท้าย "Forever" ที่มีสไตล์อาร์แอนด์บีเพิ่มมากขึ้น ในอเมริกาขึ้นชาร์ทสูงสุดอันดับ 39 ส่วนในอังกฤษได้ออกวางขายพร้อมกับอัลบัม Coast To Coast ของเวสท์ไลฟ์ทำให้หยุดอยู่ที่อันดับ 2 ส่วนซิงเกิลแรก "Holler" / "Let Love Lead The Way" ประสบความสำเร็จขึ้นอันดับ 1 เป็นเพลงที่ 9 ของพวกเธอ
มิถุนายน 2007 สไปซ์เกิลส์ออกมาประกาศการรวมกลุ่มอีกครั้ง เพื่อทำการทัวร์คอนเสิร์ตรอบโลกโดยมีจำนวนโชว์ทั้งหมด 47 ครั้งเพื่อสนับสนุนอัลบัมรวมฮิตชุดแรกของวงที่จะออกมาในช่วงปลายปี โดยคอนเสิร์ตที่จะถึงนี้จะเป็นการโชว์ครั้งแรกของ สไปซ์เกิลส์ หลังจากที่ประกาศยุบวงไปเมื่อปี 2000 และเป็นครั้งแรกที่กลับมาโชว์กับแบบครบวง หลังจากที่เจรี ฮัลลิเวลล์ขอออกจากวงไปเป็นศิลปินเดี่ยวเมื่อปี 1998 โดยออกอัลบั้มรวมฮิตที่มีเพลงซิงเกิลใหม่ "Headlines (Friendship Never Ends)" ที่มอบให้เป็นเพลงประจำงาน 2007 Children In Need ซึ่งเป็นงานการกุศลของสถานีบีบีซีที่จัดขึ้นเพื่อช่วยเหลือมูลนิธิเด็กในสหราชอาณาจักร พวกเธอจะบริจาคกำไรทั้งหมดจากเพลง Headlines (Friendship Never Ends) ให้แก่งานการกุศลครั้งนี้
วันที่ 31 สิงหาคม 2012 สไปซ์เกิลส์กลับมารวมตัวกันอีกครั้งในรอบ 10 ปี เพื่อแสดงคอนเสิร์ตในพิธีปิดการแข่งขันกีฬาโอลิมปิกฤดูร้อน 2012 สไปซ์เกิลส์ แสดงเมดเลย์ 2 เพลง ได้แก่ "Wannabe" และ "Spice Up Your Life" ซึ่งการแสดงของพวกเธอทำให้คนทั่วโลกกล่าวถึง มีการทวีตข้อความในทวิตเตอร์มากกว่า 116,000 ข้อความต่อนาที ในช่วงเวลาที่พวกเธอกำลังทำการแสดง อีกทั้งยังได้รับความนิยมในเว็บไซต์ยูทูบอีกด้วย
ปี 2019 ได้มีการรวมกลุ่มสมาชิกอีกครั้งเพื่อจัด Spice World – 2019 Tour ประกอบด้วย เอ็มมา บันตัน, เมล บี, เมลานี ซี และเจรี ฮัลลิเวลล์ ซึ่ง วิกทอเรีย เบคแคม ไม่ได้เข้าร่วมทัวร์คอนเสิร์ตในครั้งนี้โดยให้เหตุผลว่าต้องดูแลครอบครัวและธุรกิจส่วนตัว แต่ก็มีการสนับสนุนเพื่อนสมาชิก เช่น การโพสต์ในอินสตาแกรมส่วนตัวสนับสนุนเพื่อร่วมวง
โซนี่มิวสิกเอ็นเตอร์เทนเมนต์
โซนี่ มิวสิค เอนเทอร์เทนเมนต์โอเปอร์เรติ้ง (ประเทศไทย) หรือ โซนี่ มิวสิก เป็นหนึ่งในสี่ค่ายเพลงยักษ์ใหญ่ของโลกภายใต้การควบคุมของบริษัทโซนี่ สหรัฐอเมริกา (USA) การควบรวมธุรกิจของโซนี่ที่ได้ซื้อหุ้นอีก 50% จากบริษัทเบอร์เทลสแมนในโซนี บีเอ็มจี ที่ได้ลงทุนร่วมกันกลายเป็นของโซนี่ทั้งหมด จึงได้เปลี่ยนชื่อกลับเป็น โซนี่ มิวสิก เช่นเดิมในปลายปี พ.ศ. 2551
การควบรวมครั้งแรกในชื่อ โซนี่ มิวสิก บีอีซี-เทโร
บริษัท โซนี่ มิวสิก มีความพยายามที่จะเจาะตลาดเพลงไทยสากล เพราะเป็นตลาดใหญ่ มีส่วนแบ่งประมาณ 70% ของอุตสาหกรรมเพลงรวม ขณะที่บีอีซี เทโรฯ ก็ต้องการพา ทาทา ยัง นักร้องในสังกัดให้เป็นที่รู้จักในตลาดต่างประเทศ
การจัดตั้งบริษัทขึ้นมาใหม่ของ 2 ค่ายเพลงยักษ์ใหญ่ คือ บริษัท โซนี่ มิวสิก ประเทศไทย จำกัด และบริษัท บีอีซี-เทโร เอ็นเตอร์เทนเม้นท์ จำกัด (มหาชน) ซึ่งขณะนั้นเป็นบริษัทในเครือของบริษัท บีอีซีเวิลด์ จำกัด (มหาชน) ผู้บริหารสถานีวิทยุโทรทัศน์ไทยทีวีสีช่อง 3 โดยบริษัทใหม่นี้ใช้ชื่อว่า โซนี่ บีอีซี-เทโร มิวสิก เอ็นเตอร์เทนเมนท์ จำกัด ซึ่งเริ่มดำเนินธุรกิจตั้งแต่วันที่ 1 มกราคม พ.ศ. 2545 มีทุนจดทะเบียนอยู่ระหว่าง 70-100 ล้านบาท โดยโซนี่ มิวสิค เป็นผู้ถือหุ้นใหญ่ 60% ส่วนบีอีซี-เทโร ถือหุ้นส่วน 40 % ที่เหลือ
การควบรวมครั้งที่ 2 และยุคสมัยของโซนี่ บีเอ็มจี
ในปลายปี พ.ศ. 2547 โซนี่ มิวสิก และบีเอ็มจี มิวสิคในต่างประเทศได้รวบรวมกิจการ มีผลให้ทั้ง 2 บริษัทในประเทศไทยต้องมีการรวบรวมกันโดยปริยาย แต่ในขณะนั้นโซนี่ มิวสิคในประเทศไทย คือ โซนี่ มิวสิค บีอีซี เทโร และบีเอ็มจี มิวสิค ที่มีบริษัทลูกคือเบเกอรี่ มิวสิค นั้นมีปัญหาเรื่องหุ้นส่วน จึงได้ตกลงกันอยู่เป็นเวลาพอสมควร โดย บีอีซี-เทโร ได้ถอนหุ้นไปก่อน จากนั้นการรวบรวมกันทำให้เปลี่ยนชื่อเป็นโซนี่ บีเอ็มจีในเวลาต่อมา
ในปี พ.ศ. 2556 บีอีซี-เทโร ได้รวบรวมกิจการกับ โซนี่ มิวสิก ประเทศไทย พร้อมกับเปลี่ยนชื่อเป็น บีอีซี-เทโร มิวสิค แต่ในปี พ.ศ. 2563 บีอีซีเวิลด์ได้ถอนหุ้นออกจากบีอีซี-เทโร ส่งผลให้บริษัทแม่เปลี่ยนชื่อเป็น เทโร เอ็นเตอร์เทนเม้นท์ มีผลให้บริษัทลูกถูกเปลี่ยนชื่อเป็น เทโร ทั้งหมด จึงเปลี่ยนชื่อ บีอีซี-เทโร มิวสิค เป็น เทโร มิวสิค โดยอัตโนมัติ
ประติมากรรมไทย
ประติมากรรมไทย  หมายถึง ผลงานศิลปะที่แสดงออกโดยกรรมวิธี การปั้น การแกะสลัก การหล่อ หรือการประกอบเข้าเป็นรูปทรง 3 มิติ ซึ่งมีแบบอย่างเป็นของไทยโดยเฉพาะ วัสดุที่ใช้ในการสร้างมักจะเป็น ดิน ปูน หิน  อิฐ โลหะ ไม้  งาช้าง เขาสัตว์กระดูก ฯลฯ เป็นต้น
ผลงานประติมากรรมไทย มีทั้งแบบ นูนต่ำ นูนสูง และลอยตัว งานรมนูนต่ำและนูนสูงมักทำเป็นลวดลายประกอบกับสถาปัตยกรรม เช่นลวดลายปูนปั้น ลวดลายแกะสลักประดับตามอาคารบ้านเรือน โบสถ์ วิหาร พระราชวัง ฯลฯ นอกจากนี้ ยังอาจเป็นลวดลายตกแต่งงานประติมากรรมแบบลอยตัวด้วย
สำหรับงานประติมากรรมแบบลอยตัว มักทำเป็นพระพุทธรูป เทวรูป รูปเคารพต่างๆ (ศิลปะประเภทนี้จะเรียกว่า ปฏิมากรรม) ตุ๊กตาภาชนะดินเผา ตลอดจนถึงเครื่องใช้ต่างๆ ซึ่งมีลักษณะที่แตกต่างกันออกไปตามสกุลช่างของแต่ละท้องถิ่น หรือแตกต่างกันไปตามคตินิยมในแต่ละยุคสมัย โดยทั่วไปแล้วเรามักศึกษาลักษณะของสกุลช่างที่เป็นรูปแบบของศิลปะสมัยต่างๆ ในประเทศไทยจากลักษณะของพระพุทธรูป  เนื่องจากเป็นงานที่มีวิวัฒนาการมาอย่างต่อเนื่องยาวนาน จัดสร้างอย่างประณีตบรรจง ผู้สร้างมักเป็นช่างฝีมือที่เชี่ยวชาญที่สุดในท้องถิ่นหรือยุคสมัยนั้น และเป็นประติมากรรมที่มีวิธีการจัดสร้างอย่าง ศักดิ์สิทธิ์เปี่ยมศรัทธา ลักษณะของประติมากรรมของไทยในสมัยต่างๆ สามารถลำดับได้ดังนี้
ศิลปะศรีวิชัย
อาณาจักรศรีวิชัย (พุทธศตวรรษที่ 13 - 18 ) อยู่ทางภาคใต้ มีศูนย์กลางอยู่ที่ชวาภาคกลาง และมีอาณาเขตมาถึงทางภาคใต้ของไทย มีการขุดค้นพบโบราณวัตถุ สมัยศรีวิชัยอยู่มากมายทั่วไป โดยเฉพาะที่อำเภอไชยา จังหวัดสุราษฎร์ธานีนิยมสร้างรูปพระโพธิสัตว์มากกว่าพระพุทธรูป เนื่องจากสร้างตาม ลัทธิมหายาน พระพุทธรูปสมัยศรีวิชัยมีลักษณะสำคัญ คือ  พระวรกาย อวบอ้วนได้ส่วนสัด พระโอษฐ์เล็กได้สัดส่วน พระพักตร์คล้ายพระพุทธรูปเชียงแสน
ศิลปะลพบุรี
ศิลปะลพบุรี (พุทธศตวรรษที่ 15 - 17) มีอาณาเขตครอบคลุมภาคกลาง ภาคตะวันออก และภาคตะวันออกเฉียง เหนือ ตลอดจนในประเทศกัมพูชา ซึ่งเป็นของชนชาติขอม แต่เดิมเป็นศิลปะขอม แต่เมื่อชนชาติไทยเข้ามาครอบดินแดนแถบนี้ และมีการผสมผสานศิลปะขอมกับศิลปะไทย จึงเรียกว่า ศิลปะลพบุรี ลักษณะที่สำคัญของพระพุทธรูปแบบลพบุรีคือ พระพักตร์สั้นออกเป็นรูปสี่เหลี่ยม มีพระเนตรโปน พระโอษฐ์แบะกว้าง พระเกตุมาลาทำเป็นต่อมพูน บางองค์เป็นแบบฝาชีครอบ พระนาสิกใหญ่ พระขนงต่อกันเป็นรูปปีกกา พระกรรณยาวย้อยลงมาและมีกุณฑลประดับด้วยเสมอ
ศิลปะสุโขทัย
พุทธศตวรรษที่ 17 - 20
อาณาจักรสุโขทัย นับเป็นราชธานีที่มีความชัดเจนเป็นครั้งแรกของชนเผ่าไทยสยาม  ศิลปะสุโขทัยจึง นับเป็นสกุลศิลปะแบบแรกของชนชาติไทย แต่ไม่ใช่แรกสุดเพราะก่อนหน้านั้นมีศิลปะที่ใกล้เคียงกับศิลปะสุโขทัยมาก คือ ศิลปะเชียงแสน ริมแม่น้ำโขงในแถบจังหวัดเชียงราย  ศิลปะสุโขทัยผ่านการคิดค้น สร้างสรรค์ คลี่คลาย สังเคราะห์ในแผ่นดินที่เป็นปึกแผ่น มั่นคงจนได้รูปแบบที่งดงาม พระพุทธรูปสุโขทัย ถือว่ามีความงามตามอุดมคติไทยอย่างแท้จริง อุดมคติของพระพุทธรูปสุโขทัยเกิดจากต้นแบบศิลปะที่ส่งอิทธิพลต่อช่างสมัยนั้นด้วย คือ อิทธิพลศิลปะจากศรีลังกาและอินเดีย   ลักษณะ สำคัญของพระพุทธรูปสุโขทัย คือ พระวรกายโปร่ง  เส้นรอบนอกโค้งงาม ได้จังหวะ   พระพักตร์รูปไข่ยาวสมส่วน    ยิ้มพองาม   พระขนงโก่ง รับกับ พระนาสิกที่งุ้มเล็กน้อย พระโอษฐ์แย้มอิ่ม   ดูสำรวม มีเมตตา พระเกตุมาลา รูปเปลวเพลิง  พระสังฆาฏิยาวจรดพระนาภี  พระศกแบบก้นหอย   ไม่มีไร พระศก พระพุทธรูปศิลปะสุโขทัยมีความงดงามมาก  ที่มีชื่อเสียงมากได้แก่ พระพุทธชินราช   พระพุทธชินสีห์  พระศาสดา     พระพุทธไตรรัตนายก และ พระพุทธรูปปางลีลา       นอกจากพระพุทธรูปแล้ว  ในสมัยสุโขทัยยังมี งานประติมากรรมที่มีชื่อเสียงอีกอย่างหนึ่งคือ เครื่องสังคโลก ซึ่งเป็นเครื่อง ปั้นดินเผาสมัยสุโขทัยที่มีลักษณะเฉพาะ มีชื่อเสียงไปทั่วโลก  เครื่องปั้น ดินเผาสังคโลก เป็นเครื่องปั้นดินเผาเคลือบ สีเขียวไข่กา สีน้ำตาล สีใส เขียนทับลายเขียนรูปต่าง ๆ  มี ผิวเคลือบแตกราน  สังคโลกเป็นสินค้าออก ที่สำคัญของอาณาจักรสุโขทัยที่ ส่งไปจำหน่ายนอกอาณาเขต จนถึงฟิลิปปินส์ อินโดนีเซีย และญี่ปุ่น
ศิลปะเชียงแสน
เมื่อแคว้นล้านนาในภาคเหนือได้สถาปนาเมืองเชียงใหม่เป็นนครหลวงเมื่อ พ.ศ. ๑๘๓๙ หลังจากได้รวมเอาแคว้นหริภุญไชยเข้าไว้ด้วยแล้ว   ได้มีการสร้างสรรค์ศิลปะไทยที่มีเอกลักษณ์เฉพาะเดิมเรียกว่า“ศิลปะเชียงแสน” ปัจจุบันเปลี่ยนเป็น “ศิลปะล้านนา”   อันหมายถึงรูปแบบศิลปะที่กระจายอยู่ในภาคเหนือตอนบนตั้งแต่จังหวัดตาก  แพร่ น่าน ขึ้นไป ตั้งแต่กลางพุทธศตวรรษที่๒๒ เป็นต้นมา ล้านนาพบกับการแตกแยกภายในการแก่งแย่งชิงอำนาจกันเอง   ภัยจากภายนอกที่เข้ามาแทรกแซงทั้งจากพม่ากรุงศรีอยุธยาและล้านช้าง ทำให้อำนาจอิสระที่คงความเป็นอันหนึ่งอันเดียวกันของแคว้นล้านนาล่มสลายลง ประติมากรรมไทยสมัยเชียงแสน    ประติมากรรมไทยสมัยเชียงแสนเป็นประติมากรรมในดินแดนสุวรรณภูมิที่นับว่าสร้างขึ้นโดยฝีมือช่างไทยเป็นครั้งแรกเกิดขึ้นราวพุทธศตวรรษที่ 16-21 มีปรากฏแพร่หลายอยู่ตามหัวเมืองต่างๆ ทางภาคเหนือของไทย แหล่งสำคัญอยู่ที่เมืองเชียงแสนวัสดุที่นำมาสร้างงานประติมากรรมที่ทั้งปูนปั้นและโลหะต่างๆที่มีค่าจนถึงทองคำบริสุทธิ์ประติมากรรมเชียงแสนแบ่งได้เป็น2 ยุค เชียงแสนยุคแรก มีทั้งการสร้างพระพุทธรูปและภาพพระโพธิสัตว์หรือเทวดาประดับศิลปสถาน พระพุทธรูปโดยส่วนรวมมีพุทธลักษณะคล้ายพระพุทธรูปอินเดียสมัยราชวงปาละ มีพระวรกายอวบอ้วนพระพักตร์กลมคล้ายผลมะตูม พระขนงโก่ง พระนาสิกโค้งงุ้ม พระโอษฐ์แคบเล็ก พระห นุเป็นปมพระรัศมีเหนือเกตุมาลาเป็นต่อมกลม ไม่นิยมทำไรพระสก เส้นพระสกขมวดเกษาใหญ่พระอุระนูน ชายสังฆาฏิสั้น ตรงปลายมีลักษณะเป็นชายธงม้วนเข้าหากัน เรียกว่า เขี้ยวตะขาบส่วนใหญ่นั่งขัดสมาธิเพชรปางมารวิชัยฐานที่รององค์ พระทำเป็นกลีบบัวประดับ มี ทั้งบัวคว่ำบัวหงาย และทำเป็นฐานเป็นเขียงไม่มีบัวรองรับ ส่วนงานปั้นพระโพธิสัตว์ประดับเจดีย์วัดกู่เต้าและภาพเทวดาประดับหอไตรวัดพระสิงห์ เชียงใหม่ มีสัดส่วนของร่างกาย สะโอดสะองใบหน้ายาวรูปไข่ทรงเครื่องอาภรณ์เช่นเดียวกับพระโพธิสัตว์ในศิลปะแบบปาละเสนะของอินเดียหรือแบบ ศรีวิชัย เชียงแสนยุคหลัง มีการสร้างพระพุทธรูปที่มีแบบของลัทธิลังกาวงศ์จากสุโขทัยเข้ามาปะปนรูปลักษณะโดยส่วนรวมสะโอดสะ องขึ้น ไม่อวบอ้วนบึกบึน พระพักตร์ยาวเป็นรูปไข่มากขึ้นพระรัศมีทำเป็นรูปเปลว พระศกทำเป็นเส้นละเอียดและมีไรพระศกเป็น เส้นบาง ๆชายสังฆาฏิ ยาวลงมาจรดพระนาภี พระพุทธรูปโดยส่วนรวมนั่งขัดสมาธิราบ พระพุทธรูปที่นับว่าสวยที่สุดและถือเป็นแบบอย่างของพระพุทธรูปที่นับว่าสวยที่สุดถือเป็นแบบอย่างของพระพุทธรูปที่นับว่าสวยที่สุดพระพุทธสิหิงค์ในพระที่นั่งพุทไธสวรรย์ พิพิธภัณฑสถานแห่งชาติ กรุงเทพฯพระพุทธรูปเชียงแสนนี้มักหล่อด้วยโลหะทองคำ และสำริด
ศิลปะอู่ทอง
พุทธศตวรรษที่ 17 - 20
อาณาจักรอู่ทอง เป็นอาณาจักรเก่าแก่ก่อนอาณาจักรอยุธยา  ซึ่งมีความ สัมพันธ์กับอาณาจักรต่าง ๆ ได้แก่ ทวารวดี   ศรีวิชัย  ลพบุรี  รวมทั้งสุโขทัย ดังนั้นรูปแบบศิลปะจึงได้รับอิทธิพลของสกุลช่างต่าง ๆ   ดังที่กล่าวมาแล้ว ลักษณะสำคัญของพระพุทธรูปอู่ทอง คือ พระวรกายดูสง่า  พระพักตร์ขรึม ดูเป็นรูปเหลี่ยม คิ้วต่อกันไม่โก่งอย่างสุโขทัยหรือเชียงแสน พระศกนิยมทำ เป็นแบบหนามขนุน มีไรพระศก  สังฆาฏิยาวจรดพระนาภี     ปลายตัดตรง พระเกตุมาลาทำเป็นทรงแบบฝาชี รับอิทธิพลศิลปะลพบุรี แต่ยุคต่อมาเป็น แบบเปลวเพลิงตามแบบศิลปะสุโขทัย
สวนสนุก
สวนสนุก คือ สถานที่ที่ให้บริการเครื่องเล่นต่าง ๆ เช่น รถไฟเหาะตีลังกา เรือไวกิ้ง รวมถึงมีการแสดง เช่น โชว์พาเหรด การ์ตูนโชว์ บางที่ก็ จัดให้มีสวนน้ำ จุดมุ่งหมาย คือให้ ผู้มาใช้บริการได้พักผ่อนหย่อนใจ โดยมากลูกค้ามักจะเป็นเด็ก ๆ และครอบครัว สวนสนุกในความหมายของไทยรวมลักษณะอื่นของ ธีมปาร์ค (theme park) หรือ อุทยานแนวคิดอื่น ๆ เข้าไป เช่น สวนสนุกที่มีแนวคิดเป็นเมืองภาพยนตร์ เช่น มูฟวี่เวิลด์ (Movie World) ยูนิเวอร์แซลสตูดิโอ (Universal Studio) บางแห่งก็รวมเอาสวนสัตว์ เข้าไปด้วย หรืออาจผนวกเข้ากับอุทยานเพื่อการเรียนรู้อื่น ๆ ที่แทรกส่วนบันเทิงเข้าไป เช่น พิพิธภัณฑ์กลางแจ้ง
สวนสนุกในประเทศไทยและอาเซียน
สวนสนุกในประเทศไทย เช่น สวนสยาม, ดรีมเวิลด์, ซาฟารีเวิลด์, สวนสนุกพัทยาปาร์ค, โคลัมเบีย พิคเจอร์ส อควาเวิร์ส ฯลฯ และที่ปิดไปแล้ว เช่น แฮปปี้แลนด์, แดนเนรมิต, สวนน้ำการ์ตูนเน็ทเวิร์ค อเมโซน
ฮันส์ โอสเทอร์
ฮันส์ เพาล์ โอสเทอร์ (Hans Paul Oster) เป็นพลตรีแห่งกองทัพบกเยอรมัน เขาเป็นหนึ่งในแกนนำของการต่อต้านนาซีในเยอรมนี ตั้งแต่ปี ค.ศ. 1938–1943 ในฐานะรองหัวหน้าสำนักงานหน่วยสืบราชการลับในอัพแวร์ (Abwehr - หน่วยข่าวกรองการทหารเยอรมัน) โอสเทอร์อยู่ในตำแหน่งที่เข้มแข็งที่ปฏิบัติการในการต่อต้านภายใต้โฉมหน้าของงานข่าวกรอง เขาได้ถูกไล่ออกจากการช่วยเหลือไม่ให้ชาวยิวถูกจับกุม
เขาได้เป็นนักวางแผนที่สำคัญของผู้สมรู้ร่วมคิดโอสเทอร์ เมื่อเดือนกันยายน ค.ศ. 1938 โอสเทอร์ถูกจับกุมในปี ค.ศ. 1943 เมื่อถูกต้องสงสัยในการช่วยให้เจ้าหน้าที่อัพแวร์ทำการช่วยเหลือชาวยิวหนีออกไปจากเยอรมนี ภายหลังจากความล้มเหลวในแผนการลอบสังหารฮิตเลอร์ เมื่อเดือนกรกฎาคม ค.ศ. 1944 เกสตาโพได้ตรวจค้นและพบเอกสารบันทึกประจำวันของพลเรือเอก วิลเฮ็ล์ม คานาริส หัวหน้าอัพแวร์ กิจกรรมการเคลื่อนไหวต่อต้านนาซีของโอสเทอร์ถูกเปิดเผย ในเดือนเมษายน ค.ศ. 1945 เขาจึงถูกแขวนคอไปพร้อมกับคานาริสและดีทริช บ็อนเฮิฟเฟอร์ที่ค่ายกักกันฟล็อสเซินเบือร์ค
19071944
ซามูไรทรูปเปอร์
ซามูไรทรูปเปอร์ (Ronin Warriors) เป็นการ์ตูนญี่ปุ่น แนวโชเน็น แต่งโดยยาทาเตะ ฮาจิเมะ ผลิตโดยบริษัทซันไรส์ ออกอากาศที่ประเทศญี่ปุ่น ทางสถานีนาโงยะ ทีวีและทีวีอาซาฮี ทุกวันเสาร์ เวลา 17.30-18.00 น. ตั้งแต่วันที่ 30 เมษายน พ.ศ. 2531 ถึง 4 มีนาคม พ.ศ. 2532 มีความยาวทั้งสิ้น 39 ตอน และต่อมาสร้างเป็นโอวีเออีก 3 ภาคด้วยกัน ในปี พ.ศ. 2532 ถึง พ.ศ. 2534
โครงเรื่อง
ซามูไรทรูปเปอร์ เป็นเรื่องราวเกี่ยวกับเด็กหนุ่มทั้ง 5 ต่างที่มาและต่างจิตใจ ผู้สวมชุดเกราะ โยโรอิเกียร์ เกราะเกียร์ในตำนานที่ผนึกด้วยลูกแก้วแห่งคุณธรรมทั้งห้าแห่งจิตใจของมนุษย์ ต่อสู้กับจอมปีศาจอาราโกและเหล่าปีศาจร้าย เพื่อปกป้องโลกมนุษย์ ซึ่งเป็น 1 ในผลงานที่ได้รับอิทธิพลมาจากเซนต์เซย่า อีกทั้งยังออกอากาศในเวลาไล่เลี่ยกัน ทำให้ ซามูไรทรูปเปอร์ ได้รับความนิยมเป็นอย่างสูงในสมัยนั้น ตัวละครในเรื่องได้แรงบันดาลใจจากยุคสงครามญี่ปุ่น ในสมัยเอโดะเป็นเรื่องราวเกี่ยวกับประวัติศาสตร์ญี่ปุ่นในยุคของโอดะ โนบุนากะ ขุนพลนักรบผู้เป็นตำนานแห่งประวัติศาสตร์ญี่ปุ่นพร้อมด้วยเหล่านักรบซามูไรทั้ง 4 คือซานาดะ ยูคิมูระ ดาเตะ มาซามุเนะ โทโยโทมิ ฮิเดโยชิ และ โมริ โมโตนาริ
การออกอากาศในต่างประเทศ
ซามูไรทรูปเปอร์ มีชื่อภาคภาษาอังกฤษว่า Ronin Warriors แปลจากต้นฉบับเดิมที่เป็นภาษาญี่ปุ่นโดยบริษัทเกรซ เอนเตอร์เทนเมนท์ จำกัด ออกอากาศที่สหรัฐอเมริกาทางช่องการ์ตูนแนวไซไฟของการ์ตูนเน็ตเวิร์ก ตั้งแต่วันที่ 26 มิถุนายน ถึง 17 สิงหาคม พ.ศ. 2538 และออกวางจำหน่ายในรูปแบบDVDในปี 2546 โดยยังคงลักษณะของต้นฉบับญี่ปุ่นทุกประการ Ronin Warriors มีการปรับเปลี่ยนในภาคภาษาอังกฤษ เล็กน้อยเกี่ยวกับชื่อของตัวละครของเรื่องเพื่อความเหมาะสมในรูปแบบของภาษาที่แปล เช่นภาษาอังกฤษ ภาษาฝรั่งเศส และ ภาษาอิตาลี แต่ยังคงเทียบกับต้นฉบับเดิมของญี่ปุ่นที่เป็นต้นแบบตลอดทั้งเรื่อง สำหรับในประเทศไทยซามูไรทรูปเปอร์ เคยออกอากาศทางสถานีวิทยุโทรทัศน์กองทัพบกช่อง 5เมื่อปี พ.ศ. 2532 ทุกเย็นวันจันทร์ เวลาประมาณ 18:00 - 18:30 น. นำเข้าจากประเทศญี่ปุ่น โดยสายการบินเจแปนแอร์ไลน์ ให้การสนับสนุนการออกอากาศ โดยใช้ชื่อว่า "แจลตูน โชว์" ปัจจุบันในประเทศไทย ได้จัดทำ VCD การ์ตูนซามูไรทรูปเปอร์ จำนวน 19 แผ่น (ตอนที่ 1 – 39 และตอนพิเศษ 3 ตอน คือจิตวิญญาณแห่งนักรบ ตำนานเกราะ คิโคเท คืนชีพตำนานเกราะนักรบ) ในรูปแบบของ DVD 2 ภาษา (ภาษาญี่ปุ่นและภาษาไทย) โดยบริษัท การ์ตูนอินเตอร์ จำกัด และจัดจำหน่ายโดยบริษัท พีระมิด ดิจิตอล จำกัด
เนื้อเรื่อง
เกราะเกียร์คือชุดเกราะ ในตำนานของเหล่าซามูไรทรูปเปอร์ นักรบชุดเกราะที่ทรงพลังและกล่าวขานกันว่าสามารถช่วยปกป้องโลกจากเหล่าปีศาจและจอมปีศาจอาราโก ได้ ศาสตราจารย์ยางิวเป็นผู้เชี่ยวชาญด้านโบราณคดีทำการศึกษาและค้นคว้าเกี่ยวกับเกราะเกียร์ในตำนานซึ่งเชื่อว่ามีอยู่จริง โดยมียางิว นาสตี้หลานสาวเป็นผู้ช่วย ที่สถาบันวิจัยศาตราจารย์ ยางิว สามารถค้นพบแหล่งที่ซ่อนของชุดเกราะในตำนานทั้งห้า ซึ่งประกอบไปด้วยเกราะเกียร์เร็กกะ เกราะเกรียร์โคริน เกราะเกียร์เท็นคู เกราะเกียร์ซุยโคะ และเกราะเกียร์คองโก ในขณะเดียวกันจอมปีศาจอาราโกก็ได้ฟื้นคืนชีพจากการผนึกพลังของคาออส นักบวชลึกลับเมื่อพันปีก่อน ทำให้มีพลังปีศาจเพิ่มมากยิ่งขึ้นพร้อมกับส่งสมุนปีศาจออกอาละวาดทั่วญี่ปุ่น ทำให้ผู้คนต่างพากันหลบหนีและถูกฆ่าตายเป็นจำนวนมาก ยามาโนะ จุนเด็กชายตัวน้อยเป็นหนึ่งในผู้ที่รอดชีวิตจากการตามล่าของเหล่าสมุนปีศาจ พ่อแม่ของจุนถูกจับตัวไปยังโลกปีศาจ ที่สถาบันวิจัยของศาสตราจารย์ยางิวถูกเหล่าสมุนปีศาจเข้าเล่นงานเช่นกัน ศาสตราจารย์ยางิวได้ค้นพบปริศนาการปรากฏตัวของเหล่าซามูไรทรูปเปอร์ นักรบผู้กล้าที่จะมาต่อสู้กับเหล่าปีศาจร้ายแต่ถูกเหล่าสมุนปีศาจฆ่าตายเสียก่อน นาสตี้หลบหนีออกจากสถาบันวิจัยและได้พบกับจุนที่กำลังหนีการตามล่าของเหล่าสมุนปีศาจ นาสตี้ได้ช่วยชีวิตจุนไว้และพากันหลบหนี ในขณะเดียวกันที่ย่านชินจุกุ ได้มีเด็กหนุ่มลึกลับผู้หนึ่งเดินอยู่กลางถนนพร้อมกับเสือขาวตัวโตท่ามกลางความวุ่นวายในเมือง สร้างความแตกตื่นตระหนกตกใจให้กับผู้คนที่กำลังขวัญเสียเป็นอย่างมาก
ซานาดะ เรียวเด็กหนุ่มลึกลับเข้าช่วยเหลือจุนและนาสตี้จากเหล่าสมุนปีศาจ เรียวและเสือขาวเข้าต่อสู้อย่างกล้าหาญ เรียวถูกโซ่เคียวของสมุนปีศาจที่ด้านหลังทำให้เสื้อที่สวมอยู่ขาด เผยสิ่งที่ซ่อนอยู่ภายในออกมาให้นาสตี้เห็น เกราะอ่อนสีแดงสวมอยู่บนร่างของเด็กหนุ่มลึกลับทำให้นาสตี้ดีใจมากที่ได้พบกับเหล่าผู้กล้าในตำนานที่ปู่ของเธอกำลังศึกษาค้นคว้าอยู่ และในขณะที่กำลังเสียท่านั้นก็ปรากฏร่างของเด็กหนุ่มลึกลับอีกสี่คนที่สวมเกราะอ่อนเช่นเดียวกับเรียว เข้าช่วยเหลือและได้สวมชุดเกราะในตำนานเข้าต่อสู้กับเหล่าสมุนปีศาจ ขณะที่เหล่าซามูไรทรูปเปอร์ทั้งห้า รวมตัวกันต่อสู้กับเหล่าสมุนปีศาจที่ออกอาละวาดและกำลังจะยึดครองเมือง ขุนพลปีศาจชูเท็นโดจิก็ปรากฏกายขึ้น ทำให้การต่อสู้ของซามูไรทรูปเปอร์ทั้งห้าคนเป็นฝ่ายเสียเปรียบ แม้ว่าคาออสนักบวชลึกลับผู้เป็นปริศนาแห่งชุดเกราะ จะเข้ามาช่วยเหลือไว้ได้ทัน แต่เมื่อจอมปีศาจอาราโก แสดงพลังอำนาจที่แท้จริงออกมา ทำให้ซามูไรทรูปเปอร์ทั้งห้าถูกพัดกระเด็นหายไป นาสตี้และจุนได้ออกติดตามหาเหล่าซามูไรทรูปเปอร์โดยอาศัยข้อมูลที่ศาสตราจารย์ยางิวศึกษาและค้นคว้าไว้ ปริศนาที่ซ่อนและนาสตี้ค่อย ๆ แกะเหล่าทรูปเปอร์ออกมาทีละคน โดยที่เรียวนั้นถูกปีศาจอาราโกพัดไปตกอยู่ที่ปล่องภูเขาไฟฟูจิ ในขณะที่นาสตี้และจุนกำลังช่วยเหลือเรียวจากปล่องภูเขาไฟแต่ก็ต้องพบกับการจู่โจมของชูเท็นโดจิ ที่เฝ้ารอคอยโอกาสที่นาสตี้และจุนช่วยเหลือเรียวออกมาจากปากปล่องภูเขาไฟฟูจิ เรียวต่อสู้กับชูเท็นโดจิและถูกผลักตกลงไปในปากปล่องภูเขาไฟอีกครั้ง เรียวกระเด็นตกลงไปในบ่อแม็กม่าที่เต็มไปด้วยหินหนืดและความร้อนจากปล่องภูเขาไฟ แต่ด้วยความร้อนแรงของแม็กม่าที่เดือดพล่าน ทำให้เกราะเร็กกะ เกราะแห่งเปลวเพลิง ฟื้นคืนพลังแห่งชุดเกราะกลับมาอีกครั้ง
หลังจากช่วยเหลือเรียวได้สำเร็จ ทั้งหมดพากันกลับไปยังสถาบันวิจัยของศาสตราจารย์ยางิวอีกครั้งเพื่อร่วมกันค้นหาเหล่าซามูไรทรูปเปอร์ที่เหลือ แต่ก็ต้องพบกับเหล่า สมุนปีศาจ และขุนพลปีศาจ นาสะ ซึ่งเป็นหนึ่งในสี่ขุนพลของจอมปีศาจอาราโก เรียวต่อสู้กับนาสะจนชนะและช่วยกันสืบหาร่องรอยของ ดาเตะ เซจิ นักรบเกราะแห่งแสงสว่าง ที่นาสตี้สามารถแกะปริศนาพบว่า เซจินั้นหลับอยู่ภายใน อุโมงค์ อาคิโยชิ เรียวพร้อมด้วยนาสตี้และจุนเดินทางมายังอุโมงค์อาคิโยชิเพื่อหาทางช่วยเหลือเซจิจากการหลับใหล แต่ก็ถูกขัดขวางโดยนาสะที่ดักรออยู่ที่ปากอุโมงค์ จากการต่อสู้เรียวถูกพิษร้ายของนาสะทำให้นัยน์ตามองไม่เห็น นาสตี้และจุนถูกนาสะจับตัวไว้ เรียวหลบหนีนาสะเข้าไปภายในอุโมงค์ แต่ด้วยนัยน์ตาที่มืดมิดทำให้เรียวเป็นฝ่ายเสียเปรียบจากการต่อสู้ ในอุโมงค์เรียวพบกับเซจิที่หลับอยู่ภายในหินงอกหินย้อยขนาดยักษ์ สภาพนัยน์ตาที่บอดสนิททำให้เรียวมองไม่เห็นแม้แต่แสงสว่างเพียงเล็กน้อย ไม่สามารถเอาชนะเหล่าสมุนปีศาจและนาสะได้ ด้วยความผูกพันและสายใยแห่งมิตรภาพระหว่างเหล่าซามูไรทรูปเปอร์ เรียวสามารถปลุกเซจิให้ตื่นจากการหลับใหลได้สำเร็จ และสามารถเอาชนะนาสะได้ แสงสว่างแห่งโคริน สามารถทำให้นัยน์ตาที่มืดมิดของเรียวกลับมามองเห็นได้อีกครั้งหนึ่ง เหล่าซามูไรทรูปเปอร์ที่ถูกพัดกระจัดกระจายด้วยพลังปีศาจของจอมปีศาจอาราโก ได้รวมตัวกันเพื่อออกตามหาผองเพื่อนนักรบเกราะที่เหลืออยู่อีกสามคน คือ ชินแห่งซุยโคะ ชูแห่งคองโก และ โทมะแห่งเท็นคู เซจิและนาสตี้แยกทางกับเรียว โดยเซจิและนาสตี้ออกเดินทางตามหา ชู เร ฟาน และ ฮาชิบะ โทมะ ส่วนเรียวออกเดินทางตามหาชิน ซึ่งหลบซ่อนตัวอยู่ใน น้ำวน บริเวณช่องแคบ นารุม่อน แต่ก็โดนนาสะตามมาขัดขวางอีก เรียวลงไปต่อสู้ใต้ น้ำ กับนาสะ แต่การต่อสู้ใต้น้ำทำให้เรียวเป็นฝ่ายเสียเปรียบ นาสะใช้พิษร้ายทำให้ ปลา ในบริเวณ ช่องแคบ นารุม่อนตายเป็นจำนวนมากจนทำให้ โมริ ชิน นักรบเกราะแห่งสายน้ำที่หลับใหลอยู่ในน้ำวน ตื่นขึ้นมาด้วยความโกรธแค้นเข้าร่วมต่อสู้กับเรียวจนเอานาสะได้สำเร็จ
เซจิและนาสตี้ เดินทางไปยัง ภูเขา โอยูกิ เพื่อตามหา ชู เรฟาน ซึ่งหลับอยู่ที่นั่น แต่พวกเขาก็ต้องเผชิญหน้ากับการโจมตีของเหล่าสมุนปีศาจและขุนพลปีศาจ อานุบิสึ เซจิต่อสู้เพื่อปกป้องนาสตี้ ทำให้เขาต้องฝึกท่าไม้ตาย ดาบ สายฟ้า ให้สำเร็จภายในระยะเวลากระชั้นชิด เพื่อสามารถเอาชนะอานุบิสึและปลุกชูให้ตื่นจากการหลับใหลอยู่ภายในก้อนหินยักษ์ เซจิเอาชนะอานุบิสึและได้ตัวชู นักรบเกราะแห่งปฐพี เพิ่มอีกหนึ่งคน ส่วนทางด้านเรียวและชินถูกขุนพลปีศาจ ราจูร่า หลอกล่อว่าโทมะนั้นถูกจับตัวไว้ที่ ฮาชิดาเตะ แต่ทว่าเมื่อเรียวและชินไปยังฮาชิดาเตะตามที่ราจูร่าหลอกไว้ กลับพบเซจิและชูแทน ด้วยวิชาภาพมายาของราจูร่า ทำให้เหล่าผองเพื่อนนักรบต้องต่อสู้กันเอง และในขณะนี้เหล่าซามูไรทรูปเปอร์กำลังตามหาสมาชิกคนสุดท้ายที่ยังคงหลับใหลอยู่ในสถานที่แห่งหนึ่งที่ยังไม่ปรากฏแน่ชัด จอมปีศาจอาราโกก็สร้าง กระสุนมาร ขึ้นมา เพื่อหมายที่จะกำจัดโทมะ นักรบเกราะแห่งอากาศ ก่อนที่เหล่าซามูไรทรูปเปอร์จะปลุกโทมะให้ตื่นขึ้นมา กระสุนมารของจอมปีศาจทำให้เหล่าซามูไรทรูปเปอร์ต้องหาทางยับยั้งไม่ให้ทำลายโทมะได้สำเร็จ ทั้งหมดต่อสู่กับขุนพลปีศาจที่พยายามขัดขวางการตื่นของโทมะ จนเกือบพลาดท่าเสียทีเหล่าขุนพลปีศาจ แต่ในที่สุดซามูไรทรูปเปอร์ทั้งหมดก็ฟื้นคืนชีพขึ้นมาอีกครั้ง เวลาแห่งการตัดสินระหว่างนักรบเกราะทั้งห้าและจักรพรรดิ์แห่งโลกปีศาจใกล้เข้ามาทุกขณะ แต่ในระหว่างที่ทั้งหมดกำลังปรึกษาหารือในการต่อสู้ ประตูอสูร ขนาดใหญ่กลับปรากฏขึ้นที่ใจกลางกรุง โตเกียว กองทัพปีศาจขนาดยักษ์ได้บุกเข้าสู่ในกลางย่าน ชินจุกุ พร้อมกับการปรากฏตัวของอานุบิสึ ผู้มีพลังแห่งความมืดอันแรงกล้า แต่เซจิแห่งโคริน ก็สามารถใช้พลังแห่งแสงสว่างโคริน ขับไล่ความมืดที่ชั่วร้ายที่กำลังจะครอบงำ โลก ได้สำเร็จ
ซามูไรทรูปเปอร์ ทั้งห้าคนต่อสู้กับเหล่าสมุนปีศาจและขุนพลปีศาจจนสามารถเอาชนะได้ แต่ก็ต้องมาติดกับดักอันชั่วร้ายของเหล่าขุนพลปีศาจทั้งสี่ ทำให้ต้องแยกย้ายกระจัดกระจายกันไปอยู่ในโลกมายาของ เมืองปีศาจ และในระหว่างการต่อสู้อันดุเดือนของเหล่าซามูไรทรูปเปอร์และเหล่าปีศาจ ความลับอันน่าตกใจของ เกราะเกียร์ ทั้งหมด ก็เปิดเผยออกมา ความจริงที่เก็บงำมานานกว่าพันปีสร้างความตกใจให้แก่นักรบเกราะทั้งห้าเป็นอย่างมาก ชูเท็นโดจิพลาดท่าเสียทีเหล่าซามูไรทรูปเปอร์ ทำให้จอมปีศาจเจ็บแค้นมาก จึงใช้พลังปีศาจทำให้ชูเท็นโดจิกลายเป็นเครื่องจักรสังหารที่ปราศจากจิตใจและความรู้สึก เข้าต่อสู้กับเหล่าซามูไรทรูปเปอร์ แต่เดิมนั้นชูเท็นโดจิไม่เห็นด้วยกับแผนการหลาย ๆ อย่างของโลกปีศาจ แต่เขากลับถูกทำให้กลายเป็นเครื่องจักรสังหาร จิตใจฝ่ายดีของเขากำลังต่อสู้กับตัวตนภายนอก ทำให้ไม่สามารถเอาชนะเหล่าซามูไรทรูปเปอร์ได้ ในที่สุดเหล่าซามูไรทรูปเปอร์ก็บุกมาจนถึง ปราสาท ของจอมปีศาจอาราโก แต่หลังจากบุกมาจนถึงปราสาทของอาราโก แต่ไม่ว่าพวกเขาจะทำอย่างไรก็ไม่สามารถฝ่าด่าน ประตู เข้าไปยังภายในของปราสาทได้ ในขณะที่สถานการณ์กำลังย่ำแย่อยู่นั้น ก็ปรากฏร่างของชายลึกลับผู้หนึ่งขึ้นมาเข้าช่วยเหลือเหล่าซามูไรทรูปเปอร์ ทำให้สามารถเข้าไปยังภายในปราสาทได้สำเร็จ แต่ก็พบกับขุนพลปีศาจอีกสามคนคือนาสะ ราจูร่าและอนุบิสึ ไร้วี่แววของชูเท็น ระหว่างการต่อสู้เหล่าสามขุนพลปีศาจได้รับพลังอันชั่วร้ายมาจากเหล่า วิญญาณ ทมิฬที่คอยช่วยเหลืออยู่ เหล่านักรบเกราะบุกตะลุยฝ่าด่านเหล่าขุนพลปีศาจจนมาพบกับจอมปีศาจ เกิดการต่อสู้ห้ำหั่นกันอย่างดุเดือน แต่ในที่สุดการต่อสู้ระหว่างเหล่าซามูไรทรูปเปอร์และจอมปีศาจก็ถึงจุดแตกหัก เมื่อเหล่านักรบผู้ผดุงความยุติธรรมทั้งห้า สามารถรวมพลังเป็นหนึ่งเดียว ทว่าในตอนนั้นเองความลับอันน่าตกตะลึงของเกราะเกียร์ก็เปิดเผยออกมา
เกราะเกียร์ของเหล่าซามูไรทรูปเปอร์และเกราะเกียร์ของเหล่าขุนพลปีศาจ!!! ถือกำเนิดออกมาจากจอมปีศาจอาราโก โดยที่เกราะเกียร์ของเหล่าทรูปเปอร์และขุนพลปีศาจนั้น ได้ถูกคาออส นักบวชลึกลับใช้พลังแห่งคุณธรรมทั้งเก้าของจิตใจมนุษย์ สะกดแยกออกจากร่างของจอมปีศาจอาราโกที่แบ่งออกเป็นเก้าส่วน ชุดเกราะของเหล่าซามูไรทรูปเปอร์ที่ผนึกด้วยคุณธรรมทั้งห้าของจิตใจมนุษย์ คือ จิน งิ เร ชิน ฉิ สามารถคงอยู่ภายในชุดเกราะทั้งห้า แต่ ชู โค เท นิน คุณธรรมประจำจิตใจอีกสี่ที่อยู่ภายในชุดเกราะที่เหลือ ถูกจอมปีศาจกลืนกินคุณธรรมภายในชุดเกราะให้กลายเป็นจิตวิญญาณแห่งปีศาจ ทำให้จอมปีศาจได้เพียงเกราะเกียร์สี่ชุดเท่านั้น ขณะนั้นเองร่างยักษ์ของจอมปีศาจก็ฟื้นคืนชีพจากเมื่อหลายพันปีก่อน แถมยังดูดกลืนเอาพลังของ เกราะเกียร์ ของเหล่าทรูปเปอร์และขุนพลปีศาจ เข้าไปไว้ในตัวของมันเองเพื่อเป็นการเพิ่มพลังปีศาจ เหลือเพียงแต่เรียวคนเดียวที่ยังคงรอดชีวิตอยู่ แต่ด้วยพลังเพียงคนเดียวทำให้เรียวไม่สามารถต่อสู้กับจอมปีศาจและเอาชนะกับร่างยักษ์ที่มีพลังจากเกราะเกียร์ได้ ซามูไรทรูปเปอร์ทั้งสี่คน ที่ถูกจอมปีศาจอาราโกดูดเข้าไปไว้ในตัวเพื่อเพิ่มพลัง ได้รวมพลังกันเพื่อเปิดช่องว่างให้เรียวเข้าจู่โจมจอมปีศาจ แต่เรียวไม่สามารถทำร้ายจอมปีศาจได้เพราะเพื่อน ๆ อยู่ภายในตัวของจอมปีศาจ ทุกคนจึงรวมพลังเป็นหนึ่งส่งผ่านชุดเกราะให้กับเรียว เกิดเป็น ชุดเกราะคิโคเท และจอมปีศาจอาราโกก็พ่ายแพ้แก่พลังแห่งธรรมะ ชัยชนะเป็นของเหล่าซามูไรทรูปเปอร์ แต่ทว่าจู่ ๆ ประตูอสูรก็เกิดขึ้นอีกครั้ง ซาลัมโบ ปีศาจร้ายอีกตนหนึ่ง อาศัยช่องว่างระหว่างโลกมนุษย์และโลกปีศาจที่จอมมารเปิดไว้ แทรกซึมเข้ามายังโลกมนุษย์ โดยมีจุดมุ่งหมายอยู่ที่เกราะเกียร์ของเหล่าซามูไรทรูปเปอร์ ทำให้เหล่าซามูไรทรูปเปอร์ทั้งห้า ที่มีเรียวซึ่งบาดเจ็บจากการต่อสู้ เข้าต่อกรกับซาลัมโบที่มีฝีมือเทียบเท่ากับจอมปีศาจอาราโก
ในการต่อสู่กับซาลัมโบ เรียวเข้าต่อสู้โดยสวมชุดเกราะคิโคเทสีขาวที่เกิดจากพลังแห่งจิตใจทั้งห้า แต่ด้วยพลังอันแรงกล้าของเกราะสีขาว ทำให้ดาบคู่แห่งเร็กกะซึ่งตรากตรำกรำศึกมาอย่างหนัก ไม่อาจต้านทานพลังปีศาจต่อไปได้ ดาบคู่แห่งเร็กกะหักสะบั้นในการต่อสู้ เหล่าซามูไรทรูปเปอร์ทั้งสี่คือ ดาเตะ เซจินักรบเกราะแห่งแสงสว่าง ชู เร ฟาน นักรบเกราะแห่งปฐพี โมริ ชิน นักรบเกราะแห่งสายน้ำ  และ ฮาชิบะ โทมะ นักรบเกราะแห่งอากาศ พยายามหาดาบเล่มใหม่ให้แก่เรียว ทั้งหมดจึงมุ่งหน้าไปยังภูเขาไฟฟูจิ แต่ ณ ที่นั่น พวกเขากลับพบกับความน่าสะพรึงกลัวของศัตรูคนใหม่ ที่รอคอยพวกเขาอยู่ เบียคุเอ็น พยัคฆ์ขาวเพื่อนคู่ใจของนักรบเกราะแห่งเพลิง พยายามเข้าช่วยเหลือเรียวในการแย่งชิง ดาบโกเร็ตซึ แต่ทว่ามันกลับต้องมาเผชิญหน้ากับพยัคฆ์ดำ โคคุเอ็นโอ ซึ่งทำหน้าที่ปกป้องพิทักษ์ดาบโกเร็ตซึ เบียคุเอ็นเข้าต่อสู้กับโคคุเอ็นโออย่างอาจหาญเพื่อแย่งชิงดาบมาให้แก่เรียว แม้ตัวเองจะบาดเจ็บอย่างหนักจากการต่อสู้ก็ไม่ยอมแพ้ เบียคุเอ็นสามารถนำดาบโกเร็ตซึมาให้แก่เรียวได้สำเร็จแต่ก็ต้องแลกกับชีวิตของพยัคฆ์ขาวด้วยฝีมือของโคคุเอ็นโอ เหล่าสมุนปีศาจต่างทยอยดาหน้ากันออกมาต่อกรกับเหล่าซามูไรทรูปเปอร์ โดยมีเป้าหมายอยู่ที่เกราะสีขาวของเรียว ซึ่งหนึ่งในสมุนปีศาจคือนักรบฝีมือเยี่ยม แต่ทว่าลักษณะการต่อสู้ของนักรบลึกลับนั้น กลับมีบางสิ่งบางอย่างซ่อนเร้นอยู่
ความลับของเกราะเกียร์ทั้งห้ายังคงไม่กระจ่าง ปริศนาแห่งชุดเกราะยังคงเฝ้าวนเวียนให้นักรบผู้เป็นเจ้าของค้นหาที่มาแห่งปริศนานั้น นักบวชลึกลับคาออสผู้จากไปจากการต่อสู้กับจอมปีศาจอาราโก ได้มาเข้าฝันชินแห่งซุยโคะ ทำให้ชินตัดสินใจออกเดินทางเพื่อค้นหาความจริงของชุดเกราะแห่งสายน้ำ แต่แล้วเขากลับต้องมาเผชิญหน้ากับชุดเกราะซุยโคะอีกชุดหนึ่ง ทำให้ปริศนาที่ยังคงหลงเหลืออยู่และพลังที่ซ่อนเร้นภายในเกราะเกียร์คือพลังปีศาจหรือไม่ เซจิเองก็ค้นหาความเป็นจริงเช่นกัน เขาเดินทางไปยังถ้าอากิโยชิเพื่อค้นหาปริศนาตามที่คาออสได้บอกไว้ แต่ผู้ที่รอคอยเขาอยู่นั้นกลับกลายเป็นคู่ปรับเก่าอย่างอานูบิสึ ทำให้เซจิที่กำลังสับสนใจพลังของตัวเอง เข้าต่อสู้กับอานูบิสึเพื่อค้นหาปริศนา การใช้พละกำลังเข้าบดขยี้ศัตรู อาจไม่ใช่วิถีแห่งชัยชนะเสมอไป คราวนี้ถึงคราวของชู ที่จะต้องพยายามค้นหาคำตอบให้แก่การต่อสู้ของตนเองตามปริศนาธรรมที่คาออสผู้ล่วงลับไปแล้วทิ้งเอาไว้ ซึ่งโทมะเองก็ได้รับปริศนาจากคาออสเช่นกัน แต่ด้วยสติปัญญาอันเฉลียวฉลาดทำให้เขาสามารถไขปริศนาของคาออสและจัดการกับเหล่าสมุนปีศาจได้อย่างง่ายดาย แต่จู่ ๆ ก็ปรากฏร่างของปีศาจที่มีพลังในการต่อสู้สูงส่ง แถมมันยังไม่ใช่เหล่าขุนพลปีศาจทั้งสี่ที่เคยต่อสู้ด้วย
ในขณะที่เพื่อน ๆ ออกค้นหาปริศนาตามที่คาออสได้บอกไว้ เรียวกลับตัดสินใจที่จะบุกตะลุยเข้าไปในโลกปีศาจ แต่โทมะกลับไม่เห็นด้วยกับการตัดสินใจของเรียว และในระหว่างที่ทั้งคู่ยังตกลงกันไม่ได้นั้น ได้ปรากฏขุนพลปีศาจคนที่ห้าคือ คายูร่า เข้าโจมตีทั้งคู่ เหล่าทรูปเปอร์ที่แยกกระจัดกระจายทำให้ทั้งสองไม่สามารถจัดการกับคายูร่าและบุกฝ่าเข้าไปในโลกปีศาจได้ เรียวได้ค้นพบกับมิติแปลกประหลาด ภาพของทะเลสาบที่มีดอกไม้ขึ้นอยู่เต็มไปหมด ออกดอกบานสะพรั่งแถมยังมีท้องฟ้าสีทองที่ประดับประดาไปด้วยดวงจันทร์ทั้งเจ็ดดวง ทำให้เรียวกลับแปลกใจว่าที่แบบนี้น่ะหรือคือโลกปีศาจ!!! เรียวและโทมะบุกเข้าไปในปราสาทของจอมปีศาจอาราโกได้สำเร็จ เรียวต่อสู้กับ แม่ทัพปีศาจดาร่า ที่บุกเข้าจู่โจมเรียวอย่างดุเดือดด้วยดาบที่สามารถสะท้อนพลังการต่อสู้ได้ทุกรูปแบบ เรียวและโทมะต่างพากันต่อสู้เพื่อบุกฝ่าเข้าไปยังภายในของปราสาท แต่ผู้ที่รอคอยทั้งคู่อยู่คือขุนพลปีศาจทั้งสามและคายูร่า ภายในโลกปีศาจการต่อสู้เต็มไปด้วยความดุเดือด แม้เหล่าทรูปเปอร์อีกสามคนยังคงไขปริศนาของคาออสไม่สำเร็จ จุนและนาสตี้ที่คอยช่วยเหลือเหล่าทรูปเปอร์ ได้พบกับบุคคลลึกลับที่ยื่นมือเข้ามาช่วยเหลือ...
ชูเท็นโดจิ อดีตขุนพลปีศาจของจอมปีศาจอาราโก หลังจากจิตใจฝ่ายคุณธรรมของเขา เอาชนะความชั่วร้ายของอาราโกที่เปลี่ยนเขาให้กลายเป็นเครื่องจักรสังหารที่ไร้จิตใจ ชูเท็นหลบหนีไปจนเจอกับคาออส คาออสได้ให้ข้อคิดแก่ชูเท็น ทำให้เขาตัดสินใจเปลี่ยนแปลงตนเองจากฝ่ายอธรรมมาเป็นคุณธรรม และเข้าช่วยเหลือจุนและนาสตี้ตรวจสอบเรื่องราวและตำนานของเกราะเกียร์ที่จะใช้ในการไขปริศนาทั้งหมด และในที่สุดพวกเขาก็ตัดสินใจออกเดินทางเพื่อตามล่าหาสมบัติปริศนาที่อาจจะผลิกผันโฉมหน้าของการต่อสู้ไปตลอดกาล ในโลกปีศาจ เรียวสามารถฝ่าด่านต่าง ๆ เข้าไปสู่ใจกลางปราสาทของจอมปีศาจได้สำเร็จ แต่เขาก็ต้องมาพบกับคายูร่าผู้เก่งกาจพร้อมด้วยแผนการต่อสู้ที่แยบยล คายูร่าทำให้พลังเกราะเกียร์สีขาวของเรียวสูญหายไป โทมะเข้ามาช่วยเรียวแต่ก็ไม่อาจต้านทานพลังและฝีมือของคายูร่าได้ จุน นาสตี้และชูเท็นสามารถไขกุญแจปริศนาในการกำจัดจอมปีศาจอาราโกได้สำเร็จ แต่เหล่าสมุนปีศาจก็ตามมาขัดขวางพวกเขาอีก ในการต่อสู้กับคายูร่า ทำให้โทมะต้องต่อสู้อย่างเหน็ดเหนื่อยและยากลำบาก การต่อสู้ดำเนินการไปจนถึงขีดสุด ซามูไรทรูปเปอร์ทั้งสาม ที่ออกค้นหาปริศนาและพบคำตอบ ได้เข้ามาช่วยเหลือเรียวและโทมะในการต่อสู้
การต่อสู้เป็นไปอย่างยากลำบาก ทั้งหมดเหน็ดเหนื่อยและเริ่มอ่อนแรง คายูร่าฉวยโอกาสนี้ทำให้เหล่าทรูปเปอร์พ่ายแพ้ แต่ด้วยความช่วยเหลือจากคฑาของคาออสที่ชูเท็นยื่นมือเข้ามาช่วย บวกกับศิลาหยดน้ำของจุน ทำให้เหล่าทรูปเปอร์สามารถฟื้นพลังกลับมาได้อีกครั้งจนสามารถเอาชนะคายูร่าและขุนพลปีศาจทั้งสามได้ แต่หนทางการเข้าสู่ปราสาทของจอมปีศาจอาราโกกลับมืดมนลงอีกครั้ง เมื่อวิญญาณของ นักบวชทมิฬบาดาม่อน เข้าสิงร่างคายูร่าและเข้าต่อสู้กับซามูไรทรูปเปอร์อย่างบ้าคลั่ง สร้างความพ่ายแพ้ให้แก่เหล่าทรูปเปอร์ ทำให้ชูเท็นตัดสินใจสวมเกราะเกียร์เข้าต่อสู้อีกครั้งหนึ่ง แต่พลังปีศาจของคายูร่าแรงกล้ามาก ในการต่อสู้ชูเท็นพยายามปลุกจิตใจที่ดีงามของคายูร่าภายใต้การบงการของบาดาม่อนให้กลับคืนเช่นเดิม และในที่สุดศึกตัดสินขั้นสุดท้ายก็มาถึง นักรบแห่งคุณธรรมทั้งห้า สามารถรวบรวมพลังและจิตใจอันแข็งแกร่งให้เป็นหนึ่งเดียว กำจัดจอมปีศาจอาราโกได้สำเร็จและนำแสงสว่างกลับมาสู่จิตใจของเหล่ามนุษย์ได้สำเร็จ
ตัวละครรอง
เกิด 20 กันยายน ค.ศ. 1853
เวอร์ชัน แอนิเมชัน
VCD ซามูไรทรูปเปอร์ 鎧伝サムライトルーパー Yoroiden Samurai Troopers เวอร์ชันการ์ตูน ลิขสิทธิ์แท้จากประเทศญี่ปุ่น โดยบริษัทการ์ตูนอินเตอร์จำกัด จัดจำหน่ายโดยบริษัท พีระมิด ดิจิตอล จำกัด มีจำนวน 19 แผ่น รวมทั้งสิ้น 39 ตอน เป็นตอนเดียวกับการ์ตูนที่ออกอากาศที่ ประเทศญี่ปุ่น ทางสถานีนาโงยะ ทีวี และ ทีวีอาซาฮี ทุกวันเสาร์ เวลา 17.30-18.00 น. ตั้งแต่วันที่ 30 เมษายน ค.ศ. 1988 ถึง 4 มีนาคม ค.ศ. 1989 ดังนี้
เพลงประกอบภาพยนตร์การ์ตูน
ซามูไรทรูปเปอร์ ออกอากาศทางสถานีนาโงยะ ทีวี และ ทีวีอาซาฮี จำนวน 39 ตอน มีเพลงประกอบภาพยนตร์การ์ตูนมากมายหลากหลายเพลง หลายเวอร์ชัน แบ่งเป็น เพลงประกอบภาพยนตร์ซามูไรทรูปเปอร์ ภาค TV. และภาค OVA แต่ที่เป็นที่รู้จักกันเป็นอย่างดีในภาค TV. ที่ออกอากาศทางสถานีนาโงยะ ทีวี คือ
เพลงไตเติ้ลตอนเริ่ม จำนวน 2 เพลง คือ
หนี้อุปกรณ์
เช่น ในสัญญาซื้อขาย ผู้ซื้อมีหนี้ต้องชำระราคาทรัพย์สินที่ซื้อ และผู้ขายมีหนี้ต้องส่งมอบทรัพย์สินนั้นให้แก่ผู้ซื้อ แต่ผู้ขายเห็นว่าผู้ซื้ออาจไม่ชำระหนี้ได้ จึงเรียกให้ผู้ซื้อส่งมอบรถจักรยานยนต์ไว้คันหนึ่งเพื่อเป็นประกันว่าผู้ซื้อจะชำระราคาทรัพย์สินที่ซื้อจนเรียบร้อย จึงมารับเอาจักรยานยนต์คืนไปได้ เป็นการที่ผู้ขายเรียกให้ผู้ซื้อนำรถจักรยานยนต์มาจำนำไว้ ดังนี้ หนี้ตามสัญญาซื้อขายเรียก "หนี้ประธาน" และหนี้ตามสัญญาจำนำ เรียก "หนี้อุปกรณ์"
ว่ากันตามภาษาทั่วไปแล้ว คำว่า "ประธาน" หมายความว่า หลัก และ "อุปกรณ์" หมายความว่า รอง
ฟุตบอลชิงแชมป์แห่งชาติยุโรป 1968
การแข่งขันฟุตบอลชิงแชมป์แห่งชาติยุโรป 1968 เป็นการแข่งขันฟุตบอลชิงแชมป์แห่งชาติยุโรปครั้งที่ 3 จัดขึ้นที่ประเทศอิตาลี ระหว่างวันที่ 5-10 มิถุนายน พ.ศ. 2511
เกลียดนักมาเป็นที่รักกันซะดี ๆ
เกลียดนักมาเป็นที่รักกันซะดี ๆ (TharnType The Series) เป็นซีรีส์ที่สร้างจากนิยายชื่อเดียวกันของ MAME (นามปากกาของ อรวรรณ วิชญวรรณกุล) เป็นภาคต่อของ บังเอิญรัก ออกอากาศครั้งแรกวันที่ 7 ตุลาคม 2562 ทางช่องช่องวัน ย้อนหลังทางไลน์ทีวี มีจำนวน 12 ตอน และ 1 ตอนพิเศษ ชื่อ รักสุดท้ายของเรา (TharnType Special) ฉายในโรงภาพยนตร์สยามภาวลัย แกรนด์ เธียร์เตอร์ สยามพารากอน วันที่ 19 มกราคม 2563